okoytsompolis.gr: Αυτός είναι ο 6χρονος "Έλληνας Μπετόβεν"\nΑυτός είναι ο 6χρονος "Έλληνας Μπετόβεν"\nΕίναι μόλις 6 χρονών και τα πλήκτρα του πιάνου υποτάσσονται στα μικροσκοπικά του δάχτυλα. Ο μικρός Στέλιος Κερασίδης αναφέρει ότι "η μουσική είναι η ζωή του",ενώ όταν μεγαλώσει θέλει να\nγίνει πιανίστας, κάτι που σίγουρα θα πετύχει αφού πρόκειται για ένα εξαιρετικό και αξιοθαύμαστο ταλέντο.\nΣτο εξωτερικό τον αποκαλούν "μικρό Μπετόβεν" και είναι ο νεότερος Έλληνας μουσικός που έχει παίξει στο “Royal Albert Hall”, εκεί που μόνο μεγάλοι πιανίστες μπαίνουν. Ωστόσο, παρά τη μεγάλη του φήμη είναι ένα καθημερινό αγοράκι της πρώτης δημοτικού, που προσπαθεί να τα προλάβει όλα.\nΟ Στέλιος ταξιδεύει πολύ συχνά στο εξωτερικό συμμετέχοντας σε ρεσιτάλ, ενώ απολαμβάνει να παίζει πιάνο τόσο στο σπίτι όσο και σε μεγάλες σκηνές μπροστά σε κόσμο. Όπως αποκάλυψε ο πατέρας του, Φώτης Κερασίδης, στα άμεσα σχέδιά του είναι η συμμετοχή σε έναν απαιτητικό διαγωνισμό με παιδιά μεγαλύτερης ηλικίας στις Βρυξέλλες, στο Βέλγιο.\nΑναρτήθηκε από koytsompolis-ioa.blogspot.com στις 1:43:00 π.μ.


October 16, 2020 – ΑW NEWS\nOctober 16, 2020\tΓΕΝΙΚΗ 0 0\nΟ προπονητής του Ολυμπιακού, Πέδρο Μαρτίνς, ξεκαθάρισε πως ο αγώνας με τον Ατρόμητο είναι ο μόνος που θα πρέπει…\nOctober 16, 2020\tΕΠΙΣΤΗΜΗ 0 0\nΒρισκόμαστε σε μια επικίνδυνη φάση της πανδημίας. Η ενεργοποίηση του επιπέδου συναγερμού 4 στην Κοζάνη κρούει τον κώδωνα του κινδύνου για όλους μας σε όλη τη χώρα, είπε ο υφυπουργός Πολιτικής Προστασίας Νίκος Χαρδαλιάς στην τακτική ενημέρωση για την πορεία της Covid-19 στην Ελλάδα, συμπληρώνοντας ότι δεν είναι μόνο οι …\nΈνα δελφίνι-ρομπότ που θα μπορούσε να αντικαταστήσει τα αιχμαλωτισμένα ζώα σε θεματικά πάρκα, παρουσίασε η αμερικανική εταιρεία Edge Innovations, που εξειδικεύεται στα animatronics και τα ειδικά εφφέ. Το ρομπότ μήκους 2,5 μέτρων έχει δέρμα φτιαγμένο με σιλικόνη και η τιμή του μπορεί να φτάσει στα 5 εκατομμύρια δολάρια. Η εταιρεία ελπίζει …\nΑυτός είναι ο αγαπημένος παίκτης του Μπόλονι στον Παναθηναϊκό – Το «χουνέρι» από τον Αλαφούζο\nΚάποιοι θα το έλεγαν και… κάρμα, διαβάζοντας την παρακάτω (αποκλειστική παρακαλώ) ιστορία. Κάποιοι θα συμπέραιναν πως ήταν τελικά…\nΗ Ελλάδα, συγκεκριμένα η Αθήνα, θα είναι η έδρα του Γραφείου του Παγκόσμιου Οργανισμού Υγείας (ΠΟΥ) για την Ποιότητα της Υγειονομικής Περίθαλψης και την Ασφάλεια των Ασθενών. Τη σχετκική ανακοίνωση έκανε ο υπουργός Υγείας, Βασίλης Κικίλιας και ο Περιφερειακός Διευθυντής του ΠΟΥ για την Ευρώπη, Hans Kluge, από την Κοπεγχάγη. …\nΤο σοκ από το ταπεινωτικό 7-2 από την Άστον Βίλα έχει αρχίσει να… ατονεί στην Λίβερπουλ, η οποία θέλει άμεσα να κάνει μια νέα αρχή και, μάλιστα, στο…\nΣε συνεργασία με τον δήμο Λουτρακίου Περαχώρας Αγ. Θεοδώρων και εθελοντές του Ελληνικού Ερυθρού Σταυρού Αγ. Θεοδώρων ο Όμιλος Αυτοδυτών Λουτρακίου – Loutraki Dive Club, καθάρισε τον βυθό και την παραλία στα Πευκάκια. Στην ανακοίνωσή τους αναφέρουν: «Απολογισμός κατάδυσης 195 κιλά ή 334 τεμάχια ρύπανσης. Ο βυθός γενικά σε καλή …


H Angelina Jolie βάζει το δικό της λιθαράκι για την προστασία των μελισσών | Like.com.cy\nBEAUTYBEAUTY NEWSH Angelina Jolie βάζει το δικό της λιθαράκι για την προστασία των...\nH Angelina Jolie βάζει το δικό της λιθαράκι για την προστασία των μελισσών\nΗ Angelina Jolie σε συνεργασία με τον Οίκο Guerlain και την Unesco ονομάστηκε «νονά» του προγράμματος ‘Women for Bees 2021’, που δημιουργήθηκε, με σκοπό να εκπαιδεύσει γυναίκες μελισσοκόμους από όλο τον κόσμο και να τους δώσει τη δυνατότητα να γίνουν επιχειρηματίες.\n«Όταν οι γυναίκες αποκτούν δεξιότητες και γνώσεις, το ένστικτό τους είναι να βοηθήσουν τους άλλους», λέει η Jolie. «Ανυπομονώ να τις γνωρίσω και να μάθω για τον πολιτισμό και το περιβάλλον τους και τον ρόλο που διαδραματίζουν οι μέλισσες. Ελπίζω ότι η εκπαίδευση θα ενισχύσει τη ανεξαρτησία, τα προς το ζην και τις κοινότητές τους», δήλωσε για αυτόν της τον «τίτλο» η διάσημη ηθοποιός.\nΜε αφορμή την Παγκόσμια ημέρα της Μέλισσας στις 20 Μαΐου, έκανε μια τη φωτογράφιση, με την οποία θέλησε να στείλει ένα πολύ σημαντικό μήνυμα.\nΠόζαρε για τον Νταν Γουίντερς και το National Geographic, προκειμένου να στρέψει την προσοχή όλων στην Παγκόσμια Ημέρα Μέλισσας, όπως και στην επείγουσα ανάγκη να προστατευθούν οι μέλισσες. Παράλληλα, έδωσε στη δημοσιότητα στοιχεία για ένα νέο πρόγραμμα το οποίο στηρίζει και στο επίκεντρό του βρίσκονται γυναίκες – επιχειρηματίες που ασχολούνται ή επιθυμούν να ασχοληθούν με τη μελισσοκομία.\nΟ Γουίντερς, ερασιτέχνης μελισσοκόμος και ο ίδιος, άντλησε έμπνευση από ένα διάσημο πορτρέτο του θρυλικού φωτογράφου Ρίτσαρντ Άβεντον, ο οποίος είχε απαθανατίσει έναν θαρραλέο μελισσοκόμο από την Καλιφόρνια, που πόζαρε με μέλισσες πάνω στον γυμνό κορμό του. «Όλοι στο σετ, εκτός από την Αντζελίνα, έπρεπε να φορούν προστατευτική στολή. Έπρεπε να υπάρχει ησυχία και να είναι αρκετά σκοτεινά για να παραμείνουν οι μέλισσες ήρεμες. Η Αντζελίνα στάθηκε ακίνητη, καλυμμένη με μέλισσες επί 18 λεπτά χωρίς ούτε ένα τσίμπημα», είπε ο φωτογράφος.


ΜΕΓΑΛΗ ΕΜΦΑΝΙΣΗ ΤΟΥ ΑΟ ΠΟΣΕΙΔΩΝ ΙΩΑΝΝΙΝΩΝ ΣΤΑ ”44 ΧΡΟΝΙΑ ΠΕΡΙΣΤΕΡΙ” . | Δημοτικό Ραδιόφωνο Ιωαννίνων\nΑρχική / Αθλητικά / ΜΕΓΑΛΗ ΕΜΦΑΝΙΣΗ ΤΟΥ ΑΟ ΠΟΣΕΙΔΩΝ ΙΩΑΝΝΙΝΩΝ ΣΤΑ ”44 ΧΡΟΝΙΑ ΠΕΡΙΣΤΕΡΙ” .\n20 Μαΐου 2015 Αθλητικά 981 Views\n25 ΜΕΤΑΛΛΙΑ : 7 ΧΡΥΣΑ\n800 Αθλητές από 35 σωματεία από όλη την Ελλάδα συμμετείχαν στα «44 ΧΡΟΝΙΑ ΠΕΡΙΣΤΕΡΙ» που έγινε στη Αθήνα στις 16-17 Μαΐου 2015. Ο Α.Ο ΠΟΣΕΙΔΩΝ ΙΩΑΝΝΙΝΩΝ συμμετείχε με 18 αθλητές και αθλήτριες όπου κατέλαβε την 3η θέση στην γενική κατάταξη με βάση τα μετάλλια. Ο ΠΟΣΕΙΔΩΝΑΣ ξεχώρισε για την αγωνιστική του παρουσία αλλά και τη ζωντάνια στις κερκίδες.\nΚαρβούνης Μάριος : 1ος 100μ. -200μ. Ύπτιο , 2ος 200μ. Ελεύθερο\nΚαρβούνης Νίκος : 1ος50μ. Πρόσθιο– 200μ. Πρόσθιο,3ος 200μ. Μ.Α\nΚατσουλίδης Ιάσωνας : 2ος 100μ Πρόσθιο\n3ος 50μ.-200μ. Πρόσθιο\nΛώλας Στρατής :2ος 50μ. Ύπτιο\nΜηλιώνης Άρης :1ος 50μ.-200μ. Πρόσθιο & 200μ. Μ.Α\nΠαύλου Ελευθέριος : 1ος 100μ. Ελεύθερο\n2ος 50μ.-200μ. Ελεύθερο\nΤσάλης Ευάγγελος : 2ος 200μ. Ύπτιο\nΧριστοδούλου Στυλιανή : 2η 400μ. Ελεύθερο\n3η 50μ. – 200μ. Ελεύθερο\nΠλίακου Σεβαστή : 2η 50μ.- 100μ. Ύπτιο\nΚορίτσια 10 ετών ;\nΜπαρμπίση Ναταλία : 2η 50μ. Πρόσθιο\nΣυμμετείχαν με ατομικό ρεκόρ οι : Καζανάς Γεώργιος, Σταλίκας Αλέξανδρος, ΜελισσάςΚωνσταντίνος, Μαμακή Σοφία, Καλύβα Ανδρονίκη, Τσελεκίδου Μαρία, Πλίακου Χρύσα και Τσάλη Ανδριάνα.\nTo Δσ του συλλόγου σε ανακοίνωσή του εκφράζει ”θερμά συγχαρητήρια στους αθλητές και αθλήτριες καθώς και στην προπονήτρια ΜΑΥΡΟΠΟΥΛΟΥ ΕΥΤΥΧΙΑ.” και εύχεται\n”καλή συνέχεια και πάντα επιτυχίες”.\nΠροηγούμενο Η Γενοκτονία του Παλαιστινιακού λαού..\nΕπόμενο Επίκαιρη Ερώτηση του ΚΚΕ για το εθνικό δίκτυο Αντιρρίου – Ιωαννίνων


Θαυμαστής του Γιάγια Τουρέ ο Αμαντού Ντιαβαρά της Ρόμα! - Fosonline\nΘαυμαστής του Γιάγια Τουρέ ο Αμαντού Ντιαβαρά της Ρόμα!\nΚυριακή, 21 Ιουλίου 2019 19:15\nΟ νεαποκτηθείς άσος των «τζιαλορόσι» δήλωσε ότι έχει για ίνδαλμα τον Ιβοριανό πρώην μέσο του Ολυμπιακού!\nΟ Γιάγια Τουρέ πλέον είναι κάτοικος Κίνας, αφού, στα 36 του, αποφάσισε ν' αποδεχθεί την πρόταση της Κινγκντάο Χουανγκάι και ν' αγωνιστεί στη δεύτερη κατηγορία της πολυπληθέστερης χώρας του πλανήτη, αλλά ο αντίχτυπος του στο παγκόσμιο ποδοσφαιρικό στερέωμα παραμένει ακόμη μεγάλος.\nΤόσο που, κατά την επίσημη παρουσίαση του, από την Ρόμα (σ. τον απέκτησε με 5 ετές συμβόλαιο), ο Αμαντού Ντιαβαρά κατονόμασε τον Ιβοριανό, πρώην παίκτη του Ολυμπιακού (καθώς και των Μονακό, Μπαρτσελόνα και Μάντσεστερ Σίτι) ως το ίνδαλμα του!\n«Το ποδοσφαιρικό μου είδωλο; Ο Γιάγια Τουρέ. Δεν είναι εύκολο να γίνω όπως εκείνος αφού πραγματικά ήταν πολύ σπουδαίος. Εγώ είμαι ακόμη νέος και πρέπει να δουλέψω πολύ για να φτάσω στο δικό του επίπεδο».\nΟ διεθνής μέσος από την Γουινέα, που αποκτήθηκε από τους «τζιαλορόσι», αντί 21 εκ. ευρώ, στο πλαίσιο της μετακίνησης του Κώστα Μανωλά, χαρακτήρισε, επιπρόσθετα, εαυτόν τυχερό που κατέληξε στην ομάδα της «Αιώνια Πόλης»: «Για μένα είναι μεγάλη τύχη που είμαι εδώ. Απαρνήθηκα μέρος των διακοπών μου για να γυρίσω γρηγορότερα. Δεν έβλεπα την ώρα να γνωρίσω τους νέους μου συμπαίκτες και τον προπονητή μου. Θέλω να είμαι πανέτοιμος πριν την έναρξη της σεζόν...»\nΔευτέρα, 17/02/2020 00:15


Δολοφονική επίθεση σε ψυχίατρο στο κέντρο του Ηρακλείου | Η ΚΑΘΗΜΕΡΙΝΗ\nΔολοφονική επίθεση σε ψυχίατρο στο κέντρο του Ηρακλείου\n15 Δεκεμβρίου, 2017 15.12.2017 • 08:56\nΔολοφονική επίθεση δέχθηκε ένας ψυχίατρος στο κέντρο του Ηρακλείου της Κρήτης, βγαίνοντας από το γραφείο του επί της οδού Αρχιεπισκόπου Μακαρίου.\nΟ 50χρονος άνδρας την ώρα που κατευθυνόταν προς το αυτοκίνητό του, δέχθηκε πυροβολισμούς. Με γρήγορο βήμα, πρόλαβε να μπει στο όχημα που ήταν παρκαρισμένο απέναντι από το ιατρείο του, όταν στη συνέχεια, ένας άγνωστος πλησίασε τη δεξιά πλευρά του αυτοκινήτου και με έναν λοστό έσπασε το τζάμι με αποτέλεσμα τα θραύσματα να τραυματίσουν στο πρόσωπο τον γιατρό.\nΌπως αναφέρει το neakriti.gr, οι άνδρες που πλησίασαν το όχημα του 50χρονου ήταν δύο ενώ η αστυνομία εξετάζει το ενδεχόμενο συνέργειας και τρίτου ατόμου, το οποίο τους περίμενε σε όχημα διαφυγής.\nΔύο από τις σφαίρες των δραστών, χτύπησαν το παρμπρίζ του αυτοκινήτου, την ώρα που εκείνος προσπαθούσε να θέσει σε λειτουργία το όχημα, ωστόσο δεν τον τραυμάτισαν.\nΣτη συνέχεια, ο ψυχίατρος, ο οποίος διατήρησε την ψυχραιμία του, πήγε με το αυτοκίνητό του σε φαρμακείο, όπου σταμάτησε αιμόφυρτος, δέχθηκε τις πρώτες βοήθειες και κάλεσε τις αρχές.\nΟ ίδιος ισχυρίστηκε ότι γνωρίζει ποιοι του επιτέθηκαν, με την ασφάλεια να έχει εξαπολύσει ανθρωποκυνηγητό. Μάλιστα, ο ψυχίατρος τις προηγούμενες ημέρες είχε έρθει σε επικοινωνία με την Εισαγγελία Ηρακλείου και είχε πει ότι δεχόταν απειλές.\nΗ Αστυνομία θεωρεί ότι η κίνηση των δραστών είχε ανθρωποκτόνο πρόθεση, καθώς σφαίρες βρέθηκαν καρφωμένες πάνω στο όχημα.


Σύγκριση τιμών ενοικίασης αυτοκινήτου από το Βαλένκα με τη Skyscanner\nΣυγκρίνετε τις επιλογές ενοικίασης αυτοκινήτου στο Βαλένκα\nΑνεξάρτητα από το εάν πετάτε προς Βαλένκα για μια μικρή απόδραση ή για διαμονή μεγαλύτερης διάρκειας, μπορείτε να αποβάλετε το άγχος για το ταξίδι σας ενοικιάζοντας αυτοκίνητο. Με τόσες πολλές εταιρείες ενοικίασης αυτοκινήτων από τις οποίες μπορείτε να επιλέξετε, η Skyscanner σας διευκολύνει να βρείτε την καλύτερη προσφορά. Απλώς πείτε μας τις ημερομηνίες και θα σας δείξουμε ποια αυτοκίνητα είναι διαθέσιμα και από ποιες εταιρείες ενοικίασης: και κάτι ακόμα πιο σημαντικό, ποιες εταιρείες προσφέρουν τις καλύτερες τιμές.\nΜπορείτε να απολαύσετε περισσότερο το ταξίδι σας αν ενοικιάσετε αυτοκίνητο. Δεν χρειάζεται να εξαρτάστε από τις δημόσιες συγκοινωνίες από και προς το Βαλένκα. Αντίθετα, μπορείτε να κατεβείτε από το αεροπλάνο και να μεταβείτε απευθείας στον προορισμό σας οδηγώντας. Δεν θα πασχίζετε πλέον να στριμώξετε τις αποσκευές σας σε συνωστισμένα λεωφορεία.\nΕμείς σας προσφέρουμε τη δυνατότητα να ενοικιάσετε είτε ένα μίνι βαν για όσους κάνουν διακοπές με μεγάλη οικογένεια είτε ένα διθέσιο αυτοκίνητο πόλης για ρομαντικές αποδράσεις ή κάτι ανάμεσα στα δύο. Όταν συγκρίνετε ενοικιάσεις αυτοκινήτων στο Βαλένκα θα σας δείχνουμε τις καλύτερες προσφορές για διάφορα οχήματα ώστε να επιλέγετε το καλύτερο αυτοκίνητο για το ταξίδι σας σε τιμή που σας συμφέρει οικονομικά.\nΟι σελίδες πληροφοριών σχετικά με την ενοικίαση αυτοκινήτων περιέχουν όλα όσα πρέπει να γνωρίζετε για τις εταιρείες ενοικίασης που είναι διαθέσιμες στο Βαλένκα. Οι οδηγοί πόλης μας θα σας βοηθήσουν να προγραμματίσετε το ταξίδι σας και να ξεκινήσετε με χαρά. Αν θέλετε ξενοδοχεία κοντά στο Βαλένκα, με τη Skyscanner μπορείτε να τα συγκρίνετε κι αυτά και να βρείτε τις καλύτερες προσφορές: είτε θέλετε να παραδώσετε το αυτοκίνητό σας στο Βαλένκα πρώτα είτε να το παρκάρετε έξω από το ξενοδοχείο.\nΝα θυμάστε ότι πρέπει να έχετε μαζί σας το δίπλωμα οδήγησης καθώς οι περισσότερες εταιρείες ενοικίασης αυτοκινήτων στο Βαλένκα θα σας τo ζητήσουν για να σας επιτρέψουν να φύγετε.\nΠληροφορίες για Βαλένκα\nΣύγκριση πτήσεων προς ΒαλένκαΑναζήτηση πτήσεων\nΣύγκριση ξενοδοχείων σε ΒαλένκαΑναζήτηση ξενοδοχείων


Χειροπέδες σε έξι μέλη κυκλώματος διακίνησης παράτυπων μεταναστών - Αναζητείται ένας αλλοδαπός συνεργός | newsbreak\nΣτα χέρια της ΕΛΑΣ βρίσκονται πλέον έξι μέλη κυκλώματος διακίνησης παράτυπων μεταναστών από τον Έβρο προς το εσωτερικό της χώρας.\nΣτο πλαίσιο συντονισμένης επιχείρησης, συνελήφθησαν έξι άτομα, τρεις Έλληνες και τρεις αλλοδαποί, μεταξύ αυτών και το φερόμενο ως ηγετικό στέλεχος, ενώ αναζητείται ένας ακόμη αλλοδαπός για συμμετοχή στην σπείρα.\nΣύμφωνα με ανακοίνωση της αστυνομίας, από τον περασμένο Δεκέμβριο μετέφεραν δεκάδες παράτυπους μετανάστες, περνώντας ανά ομάδες και με μέριμνα του αρχηγού, στο ελληνικό έδαφος από την περιοχή του Έβρου. Έπειτα από πεζοπορία οι μετανάστες επιβιβάζονταν σε φορτηγό και οδηγούνταν από άλλο μέλος του κυκλώματος σε προσωρινά καταλύματα στη Θεσσαλονίκη και την Πιερία, όπου κρατούνταν από συνεργούς μέχρι να καταβληθούν τα χρήματα για την παράνομη μεταφορά. Η αμοιβή των διακινητών ανερχόταν σε 2.500 ευρώ, το άτομο, ενώ η καταβολή των χρημάτων γινόταν μέσω του συστήματος «Hawala».\nΗ έρευνα της Οικονομικής Αστυνομίας Βορείου Ελλάδος ολοκληρώθηκε την περασμένη Πέμπτη με τις συλλήψεις των εμπλεκόμενων προσώπων σε περιοχές του Έβρου, της Καβάλας, της Λάρισας και της Πιερίας. Στο πλαίσιο της επιχείρησης, ακινητοποιήθηκε στην Μουσθένη Καβάλας φορτηγό αυτοκίνητο, το οποίο μετέφερε 22 παράτυπους μετανάστες. Σύμφωνα με τη δικογραφία που σχηματίστηκε, το δουλεμπορικό κύκλωμα εμπλέκεται σε τουλάχιστον τέσσερις παράνομες μεταφορές κατά τις οποίες διακινήθηκαν 85 αλλοδαποί.


vagnes: Πες το πιο συντομο ανεκδοτο...\nΣτέλιος Μ. 15 Ιουλίου 2008 - 8:12 π.μ.\nΕχω πιο σύντομο ανέκδοτο:\n"Ο ΣΥΡΙΖΑ ετοιμάζει κυβερνητικό πρόγραμμα" !\nSinistra Radicale 15 Ιουλίου 2008 - 11:46 π.μ.\nΕγω ακόμα ένα πιο σύντομο...\nΣτέλιος Μ. 15 Ιουλίου 2008 - 12:34 μ.μ.\n@sinistra klp klp: έχετε καταντήσει σαν τα παιδάκια που δεν έχουν επιχειρήματα και ανταποδίδουν τις ίδιες φράσεις. Τον γενειοφόρο κύριο, του οποίου τις ιδέες κακοποίησαν οι κομματικοί σας σχηματισμοί (πρώτα ΚΚΕ και μετά ΣΥΡΙΖΑ), δεν τον λυπάστε?\nSinistra Radicale 15 Ιουλίου 2008 - 1:47 μ.μ.\nΕδω δεν τον λυπηθήκατε εσείς!!! Εμείς θα τον λυπηθούμε;;;; Εξάλλου, είμαστε γραφικοί όπως μας λέτε..έτσι δεν είναι;;;;\nΥ.Γ Α βέβαια....ενώ το πρώτο σχόλιο είναι πόλύ σοβαρό επιχείρημα!!!!!!!!!!!!!!\nvagnes 15 Ιουλίου 2008 - 3:10 μ.μ.\nΝα σας καλωσορισω φιλε στελιο μ. και sinistra radicale στο ιστολογιο μου.\nΤο συστημα ικανοποιειται οταν οι πολιτες με διαφορετικες πολιτικες πεποιθησεις, αλληλοκατηγορουν τα κομματα τους και τις πολιτικες ηγεσιες τους. Αρα φιλε μου στελιο μ. και sinistra radicale το γελιο στα ανεκδοτο σας δεν το ριχνουμε εμεις αλλα αυτοι που οφελουνται απο τις διασπασεις μας.\nΠεριμενω λοιπον ανεκδοτα που να γελασουμε κι εμεις...\nvagnes 15 Ιουλίου 2008 - 4:10 μ.μ.\n...κι ένα από την καθημερινότητα βγαλμένο από συζήτηση δυο φίλων:\n"Δεν πάμε καμιά μέρα πουθενά με κανέναν, να κάνουμε τίποτα;"\nSinistra Radicale 15 Ιουλίου 2008 - 4:54 μ.μ.\nΑγαπητέ vagnes, καλώς σε βρήκα. Εγω δεν κατηγορώ κανέναν!!!!! Απλά απαντάω.... :-)\nαντωνης 15 Ιουλίου 2008 - 11:05 μ.μ.\nανεκδοτα ειπε ο vagnes παιδια, οχι τσακωμους για τον καημενο τον Καρολο.\nπαρε ενα Βαγγελη\nVaD 15 Ιουλίου 2008 - 11:43 μ.μ.\nO ελέφαντας και ο ποντικός τρέχουν στην έρημο,κάποια στιγμή ο ποντικός κοιτάει πίσω του και λέει:Ε ,ρε,σκόνη που σηκώνουμε!\nvagnes 16 Ιουλίου 2008 - 1:31 π.μ.\n...αντωνη, πολυ καλο μου θυμισες το αλλο:\nΣτην εντατικη με καρδιακο επεισοδιο ο τυπος κερδιζει 10 εκατομμυρια.\n-Πως να του το πουμε θα παθει η καρδια του, λενε οι συγγενεις.\n-Αφηστε θα του το πω εγω με τροπο, λεει ο γιατρος και παει διπλα στον ασθενη. Να σε ρωτησω κατι, του λεει ο γιατρος.\n-Οτι θελεις γιατρε μου απαντα ο ασθενης.\n-Αμα κερδιζες 10 εκατομ. στο τζοκερ τι θα τα εκανες;\n-Θα εδινα τα μισα σε σενα, γιατρε μου, του λεει.\n...και πεφτει κατω τεζα ο γιατρος απο καρδιακη προσβολη...\nvagnes 16 Ιουλίου 2008 - 1:34 π.μ.\nvad και με κοινωνικες προεκτασεις το ανεκδοτο σου, πολυ καλο, νασαι καλα\nΑνώνυμος 16 Ιουλίου 2008 - 12:12 μ.μ.\nΔεν γύρισα ακόμη από διακοπές. Σε internet cafe είμαι και είπα να δω τι απέγινε το μυθιστόρημά μας. Πάρα πολύ καλά εξελήχθηκε. Να το ξανακάνουμε.\nΚαι ένα ανέκδοτο που είναι η εκδίκηση της ξανθιάς.\n"Γιατί είναι περήφανη η μελαχροινή για το χρώμα το μαλλιών της;\nΓιατί ταιριάζει με το μουστάκι της!!!"\nΦιλιά κοραλένια. Έρχομαι Δευτέρα.\nleondokardos 16 Ιουλίου 2008 - 1:31 μ.μ.\n" Θα φτάξει η Ελλάδα σύντομα"\nαντωνης 16 Ιουλίου 2008 - 1:38 μ.μ.\n"Πάντα κρατιόμαστε χέρι - χέρι. Αν την αφήσω, ψωνίζει."\nvagnes 16 Ιουλίου 2008 - 3:18 μ.μ.\nzanzibar ακομα γελαω, και απιθανο και συντομο, αλλα και πολυ εκδικητικο χαχαχαχα\nvagnes 16 Ιουλίου 2008 - 3:22 μ.μ.\nleondokarde μπηκες στην ουσια του ανεκδοτου, γιατι ανεκδοτο ειναι πραγματι αυτο που ποτέ δεν πραγματοποιειται, μου αρεσε και το συντομα που κοτσαρεις στο τελος, δεν σου εφτανε το θα φτιαξει αοριστως, ηθελες και συντομα εσυ...\nvagnes 16 Ιουλίου 2008 - 3:26 μ.μ.\nαντωνη αποστελλω χειροπεδες αμεσα, πες μου μοναχά τι νουμερο, θελεις...\nathinovio 16 Ιουλίου 2008 - 3:37 μ.μ.\nαν διασταυρώσεις σκύλο με φωτοτυπικό τί παίρνεις?\nένα πιστό αντίγραφο!\nαν διασταυρώσεις εναν τοίχο με έναν άλλο τοίχο?................................μία γωνία!\nleondokardos 16 Ιουλίου 2008 - 3:57 μ.μ.\nΜα αντωνη μου, σύντομα ή αργότερα, πιστεύεις πράγματι οτι αυτή η δύμοιρη χώρα μας θα φτιάξει ποτέ ;;\n΄Ετσι θα μείνει, πάντα τους αρχαίους ημών προγόνους θα μνημονεύουμε...Που ν΄άξεραν κι αυτοί...\nΜπλάκ χιούμορ ίσως,αλλά αυτό μου βγαίνει...\nNikos.Lioliopoulos 16 Ιουλίου 2008 - 10:37 μ.μ.\nκαι τα δύο σου πολύ πετυχημένα ρε φίλε ...Πολυ γέλιο!\n@ στελιος μ. & sinistra radicale\ntzonakos 17 Ιουλίου 2008 - 10:37 π.μ.\nΧαχαχαχαχα ! Φοβερόοοοο :)\nleondokardos 17 Ιουλίου 2008 - 12:58 μ.μ.\nvagnes σου ζητώ συγνώμη. Τώρα μόλις που ξαναμπήκα στο blog σου πρόσεξα οτι στη δεύτερη παρέμβασή μου απευθύνθηκα στον αντωνη. Φυσικά λάθος μου ,για σένα ήταν η απάντησή μου.\nvagnes 17 Ιουλίου 2008 - 4:24 μ.μ.\nκαλως τον φιλο μου τον τζονακο\nπεριμενω ανεκδοτο ομως...\nvagnes 17 Ιουλίου 2008 - 4:25 μ.μ.\nλεοντοκαρδε δεν πειραζει ολοι κανουμε λαθη μη στενοχωριεσαι καθολου\ntzonakos 18 Ιουλίου 2008 - 10:35 π.μ.\nMπαίνει ενας σε ταξί και ρωτάει :\n"Πόσο πάει να με πάς στο σταθμό τρένων ; "\n- 4 ευρω ... λέει ο ταξιτζής.\n"Αμα πάρω κ την γυναίκα μου μαζι πόσο πάει"\n- Τίποτα, τα ίδια !\n(Γυρνάει προς τη γυναίκα του )\n"Είδες, στο είπα, δεν μετράς καθόλου, τίποτα "...\nMeropi 18 Ιουλίου 2008 - 12:40 μ.μ.\nΣυναντώνται δύο φίλοι κι ο ένας λύνει σταυρόλεξο. Ρωτάει τον άλλο:- Ρε συ, πες μου ένα γυναικείο όργανο ηδονής με πέντε γράμματα.\n-Οριζόντια ή κάθετα;-\nΠαιδιά ελπίζω να σας δρόσισα με το κρύο ανέκδοτο μου. Χα χα χα!!\nMeropi 18 Ιουλίου 2008 - 12:46 μ.μ.\nΜια και πήρα φόρα γράφω ακόμα ένα ανέκδοτο. Δεν είναι σύντομο και δεν διεκδικεί βραβείο (είναι εκτός συναγωνισμού!)\n- Πες μας που ήσουνα χθες βράδυ;;\n- Στης φίλης μου της Τασούλας... που είχε γενέθλια.\n- Και ίσαμε τώρα, εκεί ήσουνα;\n- Όχι, φύγαμε με τον Μάκη, να με φέρει με το αμάξι του και... (αρχίζει τα μυξοδάκρυα...) με πήγε σπίτι του και... (ξεσπά σε λυγμούς)...\n- Λέγε μωρή! τι γίνηκε σπίτι του;\n- Δύο νύχτες με βίαζε!\n- Δύο νύχτες; Αφού χθες πήγατε!\n- Ναι, μα θα πάω κι απόψε!!!\nNikos.Lioliopoulos 19 Ιουλίου 2008 - 12:34 μ.μ.\nMeropi, πολυ γέλασα, φοβερό .\nΠεριμένω και το ...κάθετα.\nΚαλα πλάκα κάνω !!!!!\nKitsosMitsos 20 Ιουλίου 2008 - 11:33 π.μ.\nΣωστή η ταμπέλα! Χαχαχα!\nMeropi 22 Ιουλίου 2008 - 7:36 μ.μ.\nΠέρασα να δω τι έγινε με το διαγωνισμό ανεκδότων και αντιλήφθηκα ότι δεν προχωρεί. Γιατί ρε παιδιά, σας τέλειωσαν τα ανέκδοτα??\nfaraona 23 Ιουλίου 2008 - 7:48 μ.μ.\nαντωνης 23 Ιουλίου 2008 - 7:54 μ.μ.\nvagnes 23 Ιουλίου 2008 - 10:40 μ.μ.\nΦιλοι μου σας αφησα πολλες μερες λογω ζεστης κυριως εκει που εχω το PC μου, αλλα και πολυ δουλιας που παντα υπαρχει τον Ιουλιο και Αυγουστο.\nΤα ανεκδοτα σας υπεροχα.\nΤζονακο και να φανταστεις οτι ακομα και για τις αποσκευες πληρωνουμε κατι παραπανω...\nΜεροπη σκοραρες τριποντο με τα πιπερατα σου.\nΦαραονα ο ιδιος δεν ειχε αποψη;\nΑντωνη μου θυμιζεις παντα καποιο αλλο ανεκδοτο, θα το γραψω πιο κατω\nvagnes 23 Ιουλίου 2008 - 10:44 μ.μ.\n-Ρε φιλε δεν ειμαι καθολου τυχερος, να φανταστεις δεν κερδισα ποτέ στο λαχειο.\n-Τι λαχειο αγοραζεις;\n-Εεεεε δεν εχω αγορασει ποτέ λαχειο...\nVaD 23 Ιουλίου 2008 - 10:44 μ.μ.\nΟ Πόντιος ταξιδεύει με το λεωφορείο από Θεσσαλονίκη για Κιλκίς,μια μύγα τον ενοχλεί,προσπαθεί να την πιάσει,μετά από πολύ κόπο τα καταφέρνει,την πιάνει,της βγάζει τα φτερά,ανοίγει το παράθυρο και την πετάει έξω λέγοντας:- Α σον Κιλκίς κ'ήθελες να πας;Α δέβα τώρα με τα ποδάρεν!!!\nαντωνης 23 Ιουλίου 2008 - 10:59 μ.μ.\nχαχαχαχαχα Vad, καλο!\n(και για οποιος δεν κατεχει τη γλωσσα, ας ζητησει μεταφραση)\nvagnes 23 Ιουλίου 2008 - 11:03 μ.μ.\n...πραγματι θελουμε μεταφραση vad και αντωνη\nαντωνης 23 Ιουλίου 2008 - 11:05 μ.μ.\nΑν δεν κανω λαθος (Vad αν πω λαθος, διορθωσε) σημαινει:\n"Στο Κιλκις δεν ηθελες να πας; Πηγαινε τωρα με τα ποδια".\nαντωνης 23 Ιουλίου 2008 - 11:07 μ.μ.\nMeropi 23 Ιουλίου 2008 - 11:18 μ.μ.\nΈνας εκμυστηρεύεται σ' ένα φίλο του.\n-Άσε έχω φοβερό πρόβλημα με τη γυναίκα μου. Μου ζητά συνέχεια λεφτά.\n-Καλά, και τι τα κάνει τόσα λεφτά?\n-Δεν ξέρω, δεν της έδωσα ποτέ...\nαντωνης 23 Ιουλίου 2008 - 11:19 μ.μ.\n(οι παροντες εξαιρουνται)\nvagnes 23 Ιουλίου 2008 - 11:23 μ.μ.\nMeropi 23 Ιουλίου 2008 - 11:29 μ.μ.\nΜια και το έχω καθιερώσει να λέω δύο ανέκδοτα (ένα σύντομο και ένα πιο μεγάλο) διαβάστε τώρα και το δεύτερο.\nΜπαίνει μια γυναίκα σε ένα φαρμακείο κάπως αναστατωμένη και λέει στο φαρμακοποιό:\n-θα ήθελα να μου δώσετε αρσενικό.\n-Τι το θέλετε κυρία μου το αρσενικό; Ξέρετε είναι επικίνδυνο φάρμακο. Της λέει ο φαρμακοποιός.\n-Το ξέρω, απαντά η γυναίκα, το θέλω για να δηλητηριάσω τον άνδρα μου.\n-Μα τι λέτε κυρία μου;; της λέει ο φαρμακοποιός, και περιμένετε να σας το δώσω, μετά από αυτό που μου είπατε;;\nΧωρίς να απαντήσει η γυναίκα ανοίγει την τσάντα της και βγάζει μια φωτογραφία που απεικόνιζε ένα ζευγάρι γυμνό σε στάση πολύ "οικεία" και τη δίνει στο φαρμακοποιό.\n-Αυτός είναι ο άνδρας μου, του λέει.\nΚαι τότε ο φαρμακοποιός που αναγνώρισε τη γυναίκα του στη φωτογραφία της απαντά\n-Μα τότε αλλάζουν τα πράγματα. Δεν μου είπατε από την αρχή ότι είχατε και συνταγή για το αρσενικό...\nMeropi 23 Ιουλίου 2008 - 11:33 μ.μ.\nΡε παιδιά (Αντώνη - vagnes) μέχρι να γράψω το 2ο ανέκδοτο προλάβατε και κάνετε ολόκληρο διάλογο.\nαντωνης 23 Ιουλίου 2008 - 11:36 μ.μ.\n(Μεροπη, ισχυει αυτο;)\nΕίναι τρεις Λευκωσιάτες σε ένα αυτοκίνητο. Ποιός οδηγά;\nΗ μαμά τους!\nαντωνης 23 Ιουλίου 2008 - 11:43 μ.μ.\n(για τον Vad, τελευταιο για σημερα)\nΟ Γιωρίκας ήθελε να αγοράσει αμάξι και ζητάει τη βοήθεια του Κωστίκα και ακολουθεί η παρακάτω συζήτηση:\n- "Τι αμάξι λες να πάρω Κωστίκα;"\n- "Να πάρεις μερσεντές", του λέει, "γιατί αν ξεκινήσεις από Θεσσαλονίκη 6:00, θα είσαι στο Κιλκίς 6:30."\nΜετά από λίγο καιρό τον συναντάει:\n- "Τι αμάξι πήρες τελικά;"\n- "Γιατί πήρες φόρντ;"\n- "Ε, τι να κάνω από τις 6:30 στο Κιλκίς;"\nvagnes 23 Ιουλίου 2008 - 11:56 μ.μ.\nΓια ακουστε κι αυτο...\n- Γιατί οι εργένηδες είναι αδύνατοι, και οι παντρεμένοι χοντροί;\n- Γιατί οι εργένηδες πάνε στο ψυγείο, βλέπουν τι έχει και γυρίζουν στο κρεβάτι. Ενώ οι παντρεμένοι πάνε στο κρεβάτι, βλέπουν τί έχει και γυρίζουν στο ψυγείο!\nαντωνης 23 Ιουλίου 2008 - 11:59 μ.μ.\nVaD 24 Ιουλίου 2008 - 5:27 π.μ.\nvagnes και Αντώνη,καλή σας μέρα!Πόντιος δεν είμαι,η΄΄μετάφραση΄΄είναι σωστή,αλλά,όπως θα ξέρει ο Αντώνης(Πόντιος και μ'έναν ομάτ!)τα ανέκδοτα που αφηγουνται οι ίδιοι οι Πόντιοι με ιδιαίτερο αυτοσαρκασμό ,χάνουν πάρα πολύ όταν αποδίδονται στην κοινή νεοελληνική γλώσσα!Αλλο το πηγαιο χιούμορ κι άλλο το μεταφρασμένο!\nΚαι επειδή σας κούρασα με τα σοβαρά,έτσι για την καλή μέρα παρτε και μια ποντιακή παροιμία :Χατίρ' σον έναν,χατίρ'σον άλλον,με τον άντρα μ' παιδί κι εποίκα!!!\nΤην ίδια παροιμία την ακουσα και από ντόπιους:χατίρ' στουν έναν ,χατίρ' στουν άλλουν,μι τουν άντρα μ' πιδί δεν έκαμα!!!\nΤέλος η ακραία παραλλαγή της παροιμίας και αν εμπίπτει στο νόμο περί ασέμνων,κάποιος ας μου φέρνει τσιγάρα στη φυλακή:-Για τον άντρα μου τον τραχανά,για το γείτονα μ...νί κι αρνιά!!!\nNikos.Lioliopoulos 24 Ιουλίου 2008 - 12:42 μ.μ.\nand the oscar goew to....Antonis!\nγια το "πριν και μετα τι γάμο , Φοβερό!\nNikos.Lioliopoulos 24 Ιουλίου 2008 - 2:05 μ.μ.\nκαι ενα πολυ συντομο που θυμηθηκα τώρα . αληθινο συμβαν .\nΓυναίκα: Αχ βρε αντρα , 40 χρόνια παντρεμενοι μονο να με βρίζεις ξερεις . Ας ηταν να ακουγα μια γλυκιά κουβέντα απο το στωμα σου.\nΑντρας :(αφου σκεφτεται για λίγο):\nΖαχαρη, γαμω το χριστό σου, ζαχαρη!!!\nVaD 24 Ιουλίου 2008 - 3:07 μ.μ.\nΗ ζέβρα επισκέπτεται ένα εκτροφείο αλόγων,βλεπει ένα άλογο-επιβήτορα,το ρωτάει:Τι δουλειά κάνεις εσύ εδώ;\nΚαι ο επιβήτορας της απαντά:Βγάλε αυτη την καταραμένη πιτζάμα που φοράς και θα σου πω τι δουλειά κάνω!!!\nMeropi 24 Ιουλίου 2008 - 4:29 μ.μ.\nΜια μέρα λέει η γυναίκα στον άντρα της:- Άντρα μου, έχει χαλάσει η πόρτα της τουαλέτα, μπορείς να την φτιάξεις?\nΚι ο άντρας:- Τι είμαι εγώ για να την φτιάξω; Μαραγκός;\nΤην άλλη μέρα, λέει πάλι η γυναίκα:- Άντρα μου, έχει χαλάσει η βρύση της κουζίνας, , μπορείς να την φτιάξεις?\nΚαι ο άντρας:- Τι είμαι εγώ για να την φτιάξω; Υδραυλικός;\nΤην τρίτη μέρα, γυρίζει ο άντρας από τη δουλειά και τα βρίσκει όλα φτιαγμένα. Απορεί, ρωτάει την γυναίκα του πώς έγινε αυτό, κι αυτή του απαντάει:\n-Ήρθε ο γείτονας και μου είπε ότι αν θέλω, μπορεί να μου τα φτιάξει όλα τα χαλασμένα αντικείμενα στο σπίτι. Όμως ή θα κάνουμε έρωτα ή θα του φτιάξω μια τούρτα...\n- Και φυσικά εσύ διάλεξες την τούρτα, έτσι;\n- Γιατί εγώ τι είμαι για να φτιάχνω τούρτες; Ζαχαροπλάστης;;\nMeropi 24 Ιουλίου 2008 - 4:32 μ.μ.\nΚάποτε μια τουρίστρια συνάντησε σε ένα βουνό δύο Πόντιους. Αφού γνωρίσθηκαν καλά, αποφάσισαν να κάνουν έρωτα. Πριν ξεκινήσουν, η τουρίστρια τους φόρεσε προφυλακτικά.\nΠέρασε καιρός από αυτό το γεγονός και οι Πόντιοι μελαγχολούσαν κάθε μέρα και περισσότερο. Ώσπου μια μέρα, ο ένας δεν άντεξε και λέει στον άλλο:\n- Ρε συ, Γιωρίκα, σε ενδιαφέρει άμα θα μείνει αυτή η τουρίστρια έγκυος;\n- Όχι ρε, απαντά ο άλλος.\n- Τότε δεν βγάζουμε τα λάστιχα που μας φόρεσε;;\nVaD 24 Ιουλίου 2008 - 6:08 μ.μ.\nMερόπη,μου επιτρέπεις μια μικρή παραλλαγή για το τέλος;\n-Τον κέρασες κάτι τον άνθρωπο;\n-Ναι,μωρέ,κάτι είπε για πίτες,πίπες,δεν κατάλαβα καλά!\n-Με ξέρεις εμένα να κάνω πίτες;\nΥΓ.συγνώμη για την παρεμβολή και την...παρεκτροπή,το ξέρω,θα πάω στην κόλαση!!!\nαντωνης 24 Ιουλίου 2008 - 11:52 μ.μ.\nαντωνης 24 Ιουλίου 2008 - 11:59 μ.μ.\nκαι ενα πολυ συντομο\n-Πως κρατάς ένα βλάκα σε αγωνία για μια μέρα;\n-Θα σου πω αύριο!\nvagnes 25 Ιουλίου 2008 - 12:08 π.μ.\n-Αντωνη τι δωρο εκανες στη γυναικα σου για τη 10η επετειο σας;\n-Την πηγα στο Θιβετ\n-Τι λες ρε φιλε αμα της εκανες τετοιο δωρο στην 10η, στην 20η τοτε τι θα της κανεις;\n-θα παω να την φερω πισω.\nMeropi 25 Ιουλίου 2008 - 11:10 π.μ.\n-@ vad μου σου επιτρέπω όσες παραλλαγές θέλεις.\nΚαι τώρα ένα νέο ανέκδοτο (πάντως ξεφύγαμε από το σύντομο, τα περισσότερα που λέμε δεν είναι και τόσο σύντομα).\nΜια ξανθιά βρίσκει ένα βράδυ σε ένα πάρκο έναν πιγκουίνο. Μη ξέροντας τι να κάνει, βρίσκει ένα αστυφύλακα και τον ρωτάει:\n-Τον πήγα χθες. Σήμερα λέω να τον πάω σινεμά\nαντωνης 28 Ιουλίου 2008 - 10:26 μ.μ.\n(επειδη πολλες φορες η πραγματικοτητα ξεπερναει και τα ανεκδοτα)\nΕχθες το βραδυ πεφτω για υπνο.\nΜετα από λιγο αρχισα να ροχαλιζω.\nΞυπνησε η γυναικα μου από το ροχαλητο και μου λεει\n«Αντωνη ροχαλιζεις παρα πολυ»\nΚαι απαντω μεσα στον υπνο μου\n«Δεν πειραζει, ετσι πρεπει».\nvagnes 28 Ιουλίου 2008 - 11:02 μ.μ.\nΠολυ καλο Μεροπη.\n...αχ αυτες οι ξανθες...γιατι τις χτυπαμε αλυπητα;\nvagnes 28 Ιουλίου 2008 - 11:05 μ.μ.\n...αφησες αυπνη τη γυκαικα σου αντωνη οχι απο το ροχαλισμα αλλα γιατι θα γελαγε μεχρι το πρωι\ntzonakos 1 Αυγούστου 2008 - 12:00 π.μ.\nΠώς λέει LOL ο συνμπλόγκερ Νίκος Λιολιόπουλος ;\nΑπάντηση : LiOL\nμουαααχαχαχα... γέλασα με όλα παίδες να στε καλά.


Krasoblog: Είμαστε σίγουροι ότι γνωρίζουμε καλά τους Τούρκους;\nέδειχναν σε κάθε ευκαιρία τον αποτροπιασμό τους και την αποστροφή τους προς κάθε τι που εμφανίζονταν σαν τουρκικό. Ο μεγάλος Οθωμανός ποιητής, Μπακί, της εποχής του Σουλεϊμάν του Μεγαλοπρεπή, στο αποκορύφωμα της αυτοκρατορίας, είχε γράψει ένα εκπληκτικό ποίημα για τους Τούρκους και έλεγε τα εξής χαρακτηριστικά: «Κανένα στέμμα δεν μπορεί να στέψει τον κάτοχο ένδειας και πενίας. Όποιος ανήκει στην τουρκιά, έχει αγύριστο κεφάλι. Ο Τούρκος στερείται ικανότητας να ηγεμονεύσει».


dromena: Άντζελα Λάνσμπουρι: Πρωτιά στα 89!\nΤο «Πονηρό Πνεύμα» ανέβηκε στην θεατρική σκηνή Γκίλγκουντ του Γουέστ Έντ, στην ίδια σκηνή που είχε κάνει το ντεμπούτο της, το 1918, η μητέρα της ηθοποιού, Μόινα Μακ Γκιλ Δεν είναι η πρώτη φορά που η ηθοποιός μπαίνει στα παπούτσια της μαντάμ Αρκάτι. Είχε προηγηθεί το Μπροντγουέι το 2009.\nΟι κριτικοί χαρακτήρισαν την ερμηνεία της Λάνσμπουρι αστεία ενώ η ίδια «έναν από τους καλύτερους ρόλους που έχει παίξει ποτέ». Η ντέιμ Άντζελα είπε καθώς παραλάμβανε το βραβείο της: «Περίμενα τόσα χρόνια. Είμαι απεριόριστα ευγνώμων που έχω αυτό το "μωρό" στα χέρια μου».\nΗ Άντζελα Λάνσμπουρι γεννήθηκε το 1925 στο Πόπλαρ, στην ανατολική πλευρά του Λονδίνου. Η οικογένειά της αποτελούνταν από πολιτικούς. Στα 14 της, κατά τη διάρκεια του Δευτέρου Παγκοσμίου Πολέμου κατέφυγε στην Αμερική. Ξεκίνησε την πορεία της το 1944 και έχει ερμηνεύσει ρόλους τόσο στον κινηματογράφο, όσο και στην τηλεόραση. Δεν κέρδισε ποτέ Όσκαρ αν και ήταν υποψήφια τρεις φορές, ωστόσο έλαβε ένα τιμητικό χρυσό αγαλματίδιο για την συνολική προσφορά της στον κινηματογράφο. Από το 1984 μέχρι το 1996 είχε το βασικό ρόλο στην αστυνομική σειρά «Η συγγραφέας ντετέκτιβ».\nΤην βραδιά της απονομής, η Λάνσμπουρι θυμήθηκε την αρχή της θεατρικής της πορείας δίπλα στην Πέγκι Άσκροφτ. Ωστόσο, δεν μπόρεσε να ανακαλέσει τον τίτλο του έργου στο οποίο είχε παίξει. «Δεν μπορώ να θυμηθώ πολλά αυτές τις μέρες, εκτός από τα λόγια των ρόλων μου», δήλωσε χαρακτηριστικά.\nΤΟ ΒΗΜΑ: 29/04/2015


Έχουμε αναφέρει πολλές φορές σε αυτή την στήλη ότι το καλύτερο όργανο γυμναστικής είναι στην πραγματικότητα το ίδιο σου το κορμί. Το βάρος του σώματος μπορεί να γίνει ταυτόχρονα οι αλτήρες σου, η μπάρα σου, πρέσα και o διάδρομος σου.\nΑν δεν το καταλαβαίνεις τσέκαρε το παρακάτω πρόγραμμα προπόνησης. Θα γυμνάσει τα χέρια σου όπως οι αλτήρες, θα σφίξει το στήθος και τους ώμους όπως μια μπάρα , θα δυναμώσει τα πόδια σου όπως το μηχάνημα πρέσας και θα βελτιώσει τη φυσική σου κατάσταση όπως ένας ακριβός διάδρομος.\nΜη σε ξεγελάει το ότι δεν χρησιμοποιείς άλλα όργανα, το πρόγραμμα είναι αρκετά δύσκολο και επίπονο. Θα σε κουράσει και θα ανεβάζεις παλμούς. Αν δοκιμάσεις και το κάνεις 3-4 φορές την εβδομάδα σου υπόσχομαι ότι θα δεις εντυπωσιακές αλλαγές τόσο στο κορμί σου, όσο και στην αντοχή σου.\nΤο πρόγραμμα αποτελείται από 8 ασκήσεις. Εκτέλεσε την κάθε άσκηση για 40 δευτερόλεπτα και μετά πριν πας στην επόμενη ξεκουράσου για 20 δευτερόλεπτα. Όταν ολοκληρώσεις και τις 8 ασκήσεις, ξεκουράσου για 3 λεπτά. Προσπάθησε να κάνεις 3-4 κύκλους.\nΆσκηση #1: Jumping jacks με λυγισμένα πόδια και τεντωμένα χέρια\nΠροσπάθησε να είσαι συνεχώς σε θέση ημικαθίσματος όταν ανοιγοκλείνεις τα πόδια σου.\nΆσκηση #2: Κίνηση ορειβάτη με ένα χέρι\nΗ άσκηση θέλει καλή ισορροπία, οπότε προσπάθησε να σφίγγεις συνεχώς την κοιλιά σου. Κάνε ένα σετ με κάθε χέρι.\nΆσκηση #3: Jumping Jacks με κάθισμα\nΠροσπάθησε να κλείνεις τελείως τα πόδια, να λυγίζεις τα γόνατα και να πιάνεις με τα χέρια τα πόδια.\nΆσκηση #4: Donkey kick side to side\nΌταν εκτελείς το τίναγμα των ποδιών φέρε τα πόδια να προσγειωθούν στο πλάι.\nΆσκηση #5: Skater Step\nΠρέπει να βρεις ένα γρήγορο ρυθμό και να εκτελείς τα πλάγια άλματα με συνεχόμενη κίνηση χεριών.\nΆσκηση #6: Crab hop\nΕίναι αρκετά δύσκολη άσκηση και θέλει εκρηκτική δύναμη και στα 4 άκρα προκειμένου να ξεκολλάς από το πάτωμα.\nΆσκηση #7: Donkey kick to stand\nΌταν εκτελέσεις το τίναγμα ποδιών προσγειώσου και σήκω όρθιος.\nΆσκηση #8: Ανύψωση λεκάνης από πλάγια σανίδα\nΠρέπει η κίνηση να γίνεται από το κορμό γι αυτό σφίγγε συνεχώς την κοιλιά σου. Κάνε ένα σετ από κάθε πλευρά.


«Τι να κάνουμε; είμαι εκρηκτικός τύπος…» - Τι λέει ο Θεμιστοκλέους για επεισόδιο με Ξάνθου - Omega LIVE\nHome > Πολιτική > «Τι να κάνουμε; είμαι εκρηκτικός τύπος…» - Τι λέει ο Θεμιστοκλέους για επεισόδιο με Ξάνθου\nΣτην παραδοχή ότι ήταν εξοργισμένος και εντονότατος απευθυνόμενος στην κυρία Ξάνθου προέβη μιλώντας στο OMEGA και στην εκπομπή ΕΝΗΜΕΡΩΣΗ ΤΩΡΑ ο βουλευτής του ΕΛΑΜ Αντρέας Θεμιστοκλέους.\nΚληθείς μάλιστα να σχολιάσει την ένταση με την οποία απευθύνθηκε στην κυρία Ξάνθου για την παραβίαση κανονισμών των συνεδριάσεων των κοινοβουλευτικών επιτροπών είπε χαρακτηριστικά: Τι να κάνουμε; Είμαι εκρηκτικός τύπος.\nΌσο αφορά την ουσία της απόφασης της επιτροπής δεοντολογίας που έκρινε χθες ότι «υπάρχει υπόθεση» σε σχέση με την συμπεριφορά του είπε πως θα περιμένει να τους στείλουν τα κείμενα και μετά θα τοποθετηθεί.\n«Θα πω τα γεγονότα πως εγώ τα αντιλαμβάνομαι», είπε χαρακτηριστικά για να στρέψει στη συνέχεια και εναντίον της Βουλής διερωτώμενος για το πώς η κυρία Αννίτα Δημητρίου αποφάσισε ενώ ήταν στο εξωτερικό να γίνει η ΄έρευνα.\nΔείτε τα όσα είπε ο κ. Θεμιστοκλέους γα την υπόθεση:


Σημαντική μείωση του αριθμού την ενεργών φορέων του κορωνοϊού στην Αγγλία κατά 2/3 σε έναν μήνα διαπίστωσε μία από τις μεγαλύτερες και πιο έγκυρες τακτικές έρευνες που βασίζεται σε τεστ επί 85.000 εθελοντών.\nΠρόκειται για την έρευνα REACT του Imperial College του Λονδίνου που βρήκε ότι στο διάστημα 4-13 Φεβρουαρίου οι ενεργοί φορείς στη χώρα ήταν ένας στους 196 κατοίκους. Η αντίστοιχη αναλογία στην έρευνα στα μέσα Ιανουαρίου ήταν ένας φορέας ανά 63 κατοίκους.\nΟ διευθυντής της έρευνας καθηγητής Πολ Έλιοτ δήλωσε ότι τα αποτελέσματα είναι «ενθαρρυντικά» και ότι δείχνουν πως «τα μέτρα του lockdown μειώνουν αποτελεσματικά τις λοιμώξεις». Η έρευνα δεν έχει προσμετρήσει συγκεκριμένα την επίδραση των εμβολίων.\nΟι ερευνητές υπολογίζουν πως η τιμή R του ρυθμού μετάδοσης του κορωνοϊού είναι μεταξύ 0,69 και 0,76. Ο επίσημος υπολογισμός του R από την επιστημονική επιτροπή SAGE που συμβουλεύει την κυβέρνηση ήταν μεταξύ 0,7 και 0,9. Αυτός ο επίσημος υπολογισμός ανανεώνεται κάθε Παρασκευή.\nΗ εφημερίδα Guardian επισημαίνει ότι από την έρευνα REACT προκύπτει πως η διασπορά του ιού φαίνεται να είναι πιο μεγάλη πλέον στις ηλικίες 5-12 ετών και 18-24. Εκτιμάται ότι αυτό οφείλεται στο γεγονός ότι ενώ οι υπόλοιπες ηλικίες έχουν περιορίσει τις κινήσεις τους λόγω lockdown, περίπου το 1/4 των μαθητών του δημοτικού σχολείου έχουν φυσική παρουσία στα σχολεία όλο αυτό το διάστημα ως παιδιά γονέων που ασκούν κρίσιμα επαγγέλματα.\nΣτο πλαίσιο των πληροφοριών που διαρρέουν αναφορικά με τα βήματα εξόδου από το lockdown που θα παρουσιάσει ο Πρωθυπουργός Μπόρις Τζόνσον τη Δευτέρα, η Daily Telegraph αναφέρει πως οι γονείς θα κληθούν να «εξετάζουν» τα παιδιά τους που είναι μαθητές της δευτεροβάθμιας εκπαίδευσης δύο φορές την εβδομάδα για κορωνοϊό με γρήγορα τεστ πλευρικής ροής.\nΜε την επιστροφή στις τάξεις από τις 8 Μαρτίου, τα αρχικά γρήγορα τεστ σε μαθητές γυμνασίου και λυκείου θα γίνουν στα σχολεία υπό την εποπτεία των δασκάλων και στη συνέχεια θα γίνονται στο σπίτι.\nΤο Sky News επικαλείται ενδοκυβερνητικό έγγραφο που αναφέρει πως με βάση τον αρχικό σχέδιο μετά από τα σχολεία θα επιτραπεί η επιστροφή την φοιτητών στα πανεπιστήμια στα μέσα Απριλίου, μαζί με το άνοιγμα των εμπορικών καταστημάτων που δεν πωλούν αναγκαία είδη. Στο τέλος Απριλίου προβλέπεται το άνοιγμα των καταστημάτων εστίασης, των ξενοδοχείων και των κέντρων αναψυχής και άθλησης. Κινηματογράφοι, θέατρα και γήπεδα θα ανοίξουν για το κοινό το Μάιο, με βάση αυτό το έγγραφο, το οποίο η κυβέρνηση δεν επιβεβαιώνει.


Sylvano, Μαϊάμι Μπιτς - Κριτικές εστιατορίων - TripAdvisor\nΜαϊάμι Μπιτς: Όλα τα εστιατόρια Sylvano: Εστιατόρια στην περιοχή\nΜαϊάμι Μπιτς: Όλες οι δραστηριότητες Δραστηριότητες κοντά σε: Sylvano\nSylvano, Μαϊάμι Μπιτς\nΗνωμένες Πολιτείες Φλόριντα Μαϊάμι Μπιτς Εστιατόρια σε Μαϊάμι Μπιτς Sylvano\nΝο 29 από 764 στην κατηγορία Εστιατόρια για: Μαϊάμι Μπιτς €€ - €€€\nΙταλική, Πίτσα, Μεσογειακή 1925 Liberty Ave, Μαϊάμι Μπιτς, FL 33139-1917+1 305-673-3959Ιστότοπος\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Επισκόπηση 4,5 519 κριτικέςΕξαιρετικό62%Πολύ καλό26%Μέτριο7%Ανεπαρκές2%Πολύ κακό3%Ανοιχτό τώραΚυρ - Σαβ12:00 - 00:00Αναλυτικό ωράριο ΚΟΥΖΙΝΕΣ Ιταλική, Πίτσα, Μεσογειακή, Ευρωπαϊκή, Κατάλληλο για χορτοφάγους, Επιλογές βίγκαν, Πιάτα χωρίς γλουτένη ΤΙΜΗ €€ - €€€ΒΑΘΜΟΛΟΓΙΕΣ ΕξυπηρέτησηΦαγητόΑξίαΑτμόσφαιραΤΟΠΟΘΕΣΙΑ 1925 Liberty Ave, Μαϊάμι Μπιτς, FL 33139-1917Όλες οι λεπτομέρειες Βελτίωση αυτής της καταχώρισηςΑυτό το εστιατόριο προσφέρει διανομή φαγητού στο χώρο σας;Ναι Όχι Άγνωστο Μπορεί κάποιος που δεν τρώει γλουτένη να απολαύσει ένα καλό γεύμα σε αυτό το εστιατόριο;Ναι Όχι Άγνωστο Μπορεί ένας χορτοφάγος βίγκαν να απολαύσει ένα καλό γεύμα σε αυτό το εστιατόριο;Ναι Όχι Άγνωστο Αυτό το εστιατόριο είναι καλό για μεσημεριανό γεύμα;Ναι Όχι Άγνωστο Αυτό το εστιατόριο είναι καλό για βραδινό γεύμα;Ναι Όχι Άγνωστο Αυτό το μέρος είναι κυρίως καφετέρια;Ναι Όχι Άγνωστο Ευχαριστούμε για τη βοήθειά σας! Μοιραστείτε άλλη μια εμπειρία πριν φύγετε. Γράψτε μια κριτικήΚριτικές (519)Βαθμολογία ταξιδιωτών Εξαιρετικό130Πολύ καλό39Μέτριο11Ανεπαρκές3Πολύ κακό8Τύπος ταξιδιώτηΟικογένειεςΖευγάριαΜόνος-ηΕπαγγελμ. ταξίδιΦίλοιΠερίοδος του χρόνου Μάρ.-ΜάιοςΙούν.-Αύγ.Σεπ.-Νοέμ.Δεκ.-Φεβ.Γλώσσα Όλες οι γλώσσες Ελληνικά (191)Αγγλικά (305)Ιταλικά (60)Περισσότερες γλώσσες Γλώσσα Ελληνικά (191)Αγγλικά (305)Ιταλικά (60)Γαλλικά (51)Πορτογαλικά (47)Ισπανικά (28)Γερμανικά (12)Σουηδικά (5)Ολλανδικά (4)Νορβηγικά (3)Δανέζικα (2)Ρωσικά (2)Δείτε τι λένε οι ταξιδιώτες: 1 - 10 από 191 κριτικές\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιjeffkelly416Brighton, Μίσιγκαν51Η κριτική γράφτηκε πριν από 3 ημέρες Εξαιρετικό φαγητό, πήγα δύο φορές μέσα σε μια βδομάδα,Πώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιbeachhamΛέικ Τσάρλς, Λουιζιάνα2Η κριτική γράφτηκε πριν από 1 εβδομάδα Εξαιρετικό φαγητό, δεν σημειώθηκε υπέρβαση από τουρίστεςΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιJames M101Η κριτική γράφτηκε πριν από 1 εβδομάδα Υπέροχο ιταλικό φαγητόΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιPattyG76Μαϊάμι, Φλόριντα4Η κριτική γράφτηκε πριν από 2 εβδομάδες μέσω κινητής συσκευής Ιταλικό φαγητό σε λογικές τιμές, καλή εξυπηρέτησηΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιighetti_travelerZürich151Η κριτική γράφτηκε πριν από 3 εβδομάδες Ένα πραγματικό ιταλικού στο ΜαϊάμιΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιKim HCelebration, Florida, United States185Η κριτική γράφτηκε πριν από 4 εβδομάδες μέσω κινητής συσκευής Ουάου, τι νικητής!ΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιWinovich63Η κριτική γράφτηκε πριν από 5 εβδομάδες μέσω κινητής συσκευής Καλύτερο ιταλικό εστιατόριο και υπηρεσία στη νότια παραλία!ΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιAlisa_MSAΝέα Υόρκη, Νέα Υόρκη5Η κριτική γράφτηκε 3 Ιουνίου 2017 Ένα τοπικό διαμάντι με μια οικογένεια ατμόσφαιρα. Το σπιτικό φαγητό στα καλύτερά της!Πώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιJames D66Η κριτική γράφτηκε 3 Ιουνίου 2017 μέσω κινητής συσκευής Τι επιτόπου!ΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιMarci A3510Η κριτική γράφτηκε 31 Μαΐου 2017 μέσω κινητής συσκευής Καταπληκτικό φαγητό και ατμόσφαιρα.Πώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΠροηγούμενοΕπόμενο123456…20Ενημέρωση καταχώρισης… Στην περιοχή Κοντινά εστιατόριαCleo966 κριτικές 0,22 χλμ μακριά Orange Blossom Restaurant463 κριτικές 0,13 χλμ μακριά Bâoli Miami544 κριτικές 0,08 χλμ μακριά Κοντινά αξιοθέαταArt Basel202 κριτικές 0,36 χλμ μακριά Miami Beach Convention Center245 κριτικές 0,38 χλμ μακριά The Bass182 κριτικές 0,2 χλμ μακριά Miami City Ballet46 κριτικές 0,3 χλμ μακριά Ερωτήσεις & ΑπαντήσειςΛάβετε γρήγορα απαντήσεις από το προσωπικό του Sylvano και από προηγούμενους επισκέπτες.Σημείωση: η ερώτησή σας θα δημοσιευθεί στη σελίδα Ερωτήσεις & Απαντήσεις.Επαλήθευση: Οδηγίες δημοσίευσηςΥποβολή\n1925 Liberty Ave, Μαϊάμι Μπιτς, FL 33139-1917 Τοποθεσία:


Ζητούμενο η ειλικρίνεια | Χανιώτικα Νέα\nΖητούμενο η ειλικρίνεια\n26 Σεπτεμβρίου, 2014 10:04 πμ\nΟ ειλικρινής διάλογος, με σεβασμό στις ιδιαιτερότητες του κάθε λαού, αλλά με παράλληλη αντιμετώπιση όλων των στερεοτύπων και των μύθων, είναι το ζητούμενο ανάμεσα στους ευρωπαϊκούς λαούς, ειδικά αυτήν την περίοδο της κρίσης. Ενας διάλογος, στον οποίο τα μέσα και οι δημοσιογράφοι οφείλουν να συνεισφέρουν χωρίς «λαϊκισμούς και φτηνούς εντυπωσιασμούς» και πέρα από επιχειρηματικά ή πολιτικά συμφέροντα. Πάνω σε αυτήν την κατεύθυνση κινήθηκε η συζήτηση χθες, πρώτη ημέρα της διημερίδας που πραγματοποιείται στις εγκαταστάσεις του Ινστιτούτου Επαρχιακού Τύπου (Ιδρυμα “Αγία Σοφία”).\nΖητούμενο της συνάντησης είναι η συνεργασία Γερμανών και Ελλήνων δημοσιογράφων, ώστε το θέμα της οικονομικής κρίσης και οι συνέπειές του για την Ελλάδα να έχουν όσο το δυνατόν ακριβέστερη και αντικειμενικότερη κάλυψη, χωρίς στρεβλώσεις και εθνικιστικά παραληρήματα.\nΤης έναρξης της συνάντησης προηγήθηκαν χαιρετισμοί από τον Γιάννη Γαρεδάκη, πρόεδρο του Ινστιτούτου και ιδρυτή της εφημερίδας “Χανιώτικα νέα”, τον περιφερειάρχη Κρήτης Σταύρο Αρναουτάκη, τους δημάρχους Αποκόρωνα Χαράλαμπο Κουκιανάκη και Πλατανιά Γιάννη Μαλανδράκη. Μεταξύ άλλων, το “παρών”, κατά την έναρξη των εργασιών, έδωσαν ο αντιπεριφερειάρχης Χανίων Απόστολος Βουλγαράκης και ο περιφερειακός σύμβουλος Δημήτρης Μιχελογιάννης.\nΕΡΕΥΝΑ ΓΙΑ ΤΑ Μ.Μ.Ε.\nΑμέσως μετά τους χαιρετισμούς ο συντονιστής της συζήτησης Γιάννης Παπαδημητρίου της Deutsche Welle ξεκίνησε το πρώτο μέρος της συζήτησης με θέμα “Ευρωπαϊκή πολιτική και κρίση στον καθρέφτη των Μέσων” δίνοντας τον λόγο στον Γιώργο Τζoγόπουλο (think Tank ELIAMEP), o oποίος παρουσίασε εύγλωττα τα αποτελέσματα έρευνας που έκανε και αφορούσαν τη δημοσιογραφική παρουσίαση της ελληνικής κρίσης από τα διεθνή Μ.Μ.Ε.\nΗ ομιλία του στηριζόταν κυρίως σε 10 παρατηρήσεις που κατά την έρευνα ήταν εκείνες που ξεχώρισαν. Δέκα θέσεις που, όπως είπε ο Γ. Τζογόπουλος, πολύ πιθανό να έδιναν έναυσμα για περαιτέρω συζήτηση.\nΟ Γ. Τζογόπουλος παρατήρησε λοιπόν πως:\n1. Το θέμα της οικονομικής κρίσης δεν παρουσιάστηκε συμπαγώς. Υπήρχαν εποχές που υπερτονιζόταν και άλλες που ατονούσε στα διεθνή Μ.Μ.Ε.\n2. Παρουσιάστηκε σαφής μεταστροφή στο κλίμα αντιμετώπισης των ξένων Μ.Μ.Ε. όσον αφορά την Ελλάδα.\n3. Οι ξένοι δημοσιογράφοι ενδιαφέρονταν κυρίως για την οικονομική πτυχή της κρίσης και όχι για τα προβλήματα που αντιμετώπιζαν συγκεκριμένα οι Ελληνες. Εδιναν δηλαδή έμφαση περισσότερο σε ζητήματα, όπως το ενδεχόμενο “ντόμινο”, αλλά δεν αναλώνονταν στα δεινά που είχε να αντιμετωπίσει ο μέσος Ελληνας πολίτης.\n4. Η κάλυψη εδιαφοροποιείτο ανάλογα με το έντυπο. Δεν αντιμετώπισαν όλοι οι δημοσιογράφοι με τον ίδιο τρόπο την ελληνική οικονομική κρίση.\n5. Οι ξένοι δημοσιογράφοι σπατάλησαν περισσότερο μελάνι για την Ελλάδα (και όχι για την Ισπανία, την Ιρλανδία κ.λπ.) πιθανώς επειδή στην Ελλάδα τα νούμερα ήταν πολύ χειρότερα από εκείνα άλλων χωρών σε κρίση, αλλά και επειδή η χώρα μας είχε παράλληλα πολλές ιστορίες διαφθοράς και φοροδιαφυγής.\n6. Ωστόσο, οι χώρες που επλήγησαν περισσότερο από την οικονομική κρίση παρουσιάστηκαν τελικά με μικρές διαφορές στα διεθνή Μ.Μ.Ε.\n7. Η ελληνική κρίση έβαλε στο προσκήνιο των διεθνών μέσων το θέμα για το μέλλον της Ευρώπης, μια συζήτηση που δεν γινόταν καν πριν από το 2009.\n8. Η «ελληνογερμανική παρεξήγηση» οφείλεται εν μέρει και στα Μ.Μ.Ε. Από το 2009 – 2012 τα Μ.Μ.Ε. έχουν παίξει αρνητικό ρόλο οξύνοντας τις ελληνογερμανικές σχέσεις, αλλά πίσω από αυτά τα δημοσιεύματα είναι συνήθως συγκεκριμένες πολιτικές.\n9. Οι πηγές των ξένων δημοσιογράφων του εξωτερικού για να περιγράψουν την κρίση ήταν από έντυπα και δημοσιογράφους της Ελλάδας. Τα περισσότερα διεθνή δημοσιεύματα τον πρώτο καιρό της κρίσης αποτελούσαν αναδημοσίευση άρθρων και αναλύσεων του ελληνικού Τύπου.\n10. Εχει σημασία να διασαφηνιστεί, αν η κάλυψη της ελληνικής κρίσης σχετίζεται με πιθανά κερδοσκοπικά παιχνίδια που γίνονταν στο εξωτερικό.\nΤον λόγο στη συνέχεια πήρε ο Σπύρος Μοσκόβου της Deutsche Welle, ο οποίος -μεταξύ άλλων- αναφέρθηκε στην ανθελληνική καμπάνια της “Bild”, προσθέτοντας όμως ότι η συγκεκριμένη εφημερίδα υπερασπίζεται συγκεκριμένα συμφέροντα και δεν ανήκει στις έγκριτες γερμανικές εφημερίδες. «Η οικονομική κρίση έπιασε στον ύπνο τη Γερμανία», είπε «μια μερίδα πίστευε πως η Ευρώπη πρέπει να προχωρήσει χωρίς τα βάρη των υπερχρεωμένων χωρών, ενώ μια άλλη μερίδα πίστευε πως μόνο με τη διάσωση της Ελλάδας θα διασωζόταν και το ευρώ». Από την άλλη ο Σ. Μοσκόβου παρατήρησε πως και οι Ελληνες ήταν ανέτοιμοι για ό,τι συνέβη: «Πολλές φορές οι Ελληνες κατηγορούσαν για υδροκεφαλισμό το Δημόσιο, παραπονούνταν για τη διαφθορά. Οταν όμως άκουσαν τα ίδια πράγματα να τα λένε Γερμανοί, επαναστάτησαν». Ο Σ. Μοσκόβου αναφέρθηκε και στο «δυστυχώς επτωχεύσαμεν» του Τρικούπη, θυμίζοντας τα περιστατικά της ιστορίας του 1893, καλώντας τους παρεβρισκόμενους να κάνουν τις όποιες συγκρίσεις.\nΣτη συνέχεια η Νατάσα Μπαστέα, δημοσιογράφος στα ΝΕΑ, τόνισε πως τα αποτελέσματα της κρίσης ήταν και οι διάφορες εθνικιστικές συμπεριφορές. Και μοιράστηκε με τους παρευρισκόμενους μια ενδιαφέρουσα θεωρία όσον αφορά μερικά “εμπρηστικά” δημοσιεύματα: Πιθανώς «οι ακρότητες των μέσων να λειτουργούν ως εκτόνωση. Να εκτονώνεται ο κόσμος με αυτά που διαβάζει για να αποφεύγονται άλλου είδους πιο ακραίες αντιδράσεις», είπε και κατέληξε: «Εμείς οι δημοσιογράφοι πρέπει να αναδεικνύουμε την Ευρώπη των λαών, αλλά δεν πρέπει και να ξεχνάμε πως την τύχη των λαών την εκμεταλλεύονται λίγοι».\nΑΠΟ ΤΟ GREXIT\nΣΤΟ SUCCESS STORY\nΟ Μανώλης Αναγνωστάκης, δημοσιογράφος του Mega, τόνισε πως «τα μέσα δεν είναι κάτι τυχαίο, αλλά καθοδηγούνται από τους επιχειρηματίες τους» και είπε ότι το ιδιαίτερα ενδιαφέρον όσον αφορά την ελληνική οικονομική κρίση είναι πως, ενώ μέχρι τον Σεπτέμβριο του 2011 η πλειονότητα της Ευρώπης και ο Β. Σόιμπλε μιλούσαν για Grexit, δύο μήνες μετά την αρχή διακυβέρνησης Σαμαρά, ξαφνικά Ευρώπη και Μέρκελ κάνουν λόγο για success story! «Είναι προφανές πως, όταν αλλάζει η πολιτική και τα συμφέροντα, αλλάζει και η θέση των media», είπε ο Μ. Αναγνωστάκης και τόνισε σχετικά με τα διάφορα “εμπρηστικά” δημοσιεύματα που κυκλοφόρησαν κατά καιρούς ότι «καταλαβαίνω πως ένα προκλητικό εξώφυλλο πουλάει, αλλά όλα έχουν ένα όριο». Πιθανώς, συνέχισε «να μην είμαστε και εμείς οι ίδιοι έτοιμοι να δούμε και να ακούσουμε τις αλήθειες μας» και δεν παρέλειψε να αναφερθεί και τον χαρακτηρισμό «τεμπέληδες» που αποδόθηκε κατά καιρούς στους Ελληνες. «Δεν είναι δυνατόν να μιλάς για έναν λαό με στερεότυπα. Να λες πως ένας λαός είναι “τεμπέληδες”. Δεν είναι όλοι τεμπέληδες. Οι δημοσιογράφοι έχουμε δύναμη στα χέρια μας. Είναι δύσκολη η δουλειά μας και γίνεται όσο πάει και δυσκολότερη. Υπάρχουν συμφέροντα, πολιτικά, οικονομικά… Εκείνο που είναι δύσκολο είναι η αντικειμενικότητα και η αλήθεια».\nΤελευταίος ομιλητής της πρωινής συνεδρίας, ο κ. Μακόφσκι, διευθυντής του Ινστιτούτου Γκαίτε στην Αθήνα, υπενθύμισε πως η Ελλάδα είναι η πρώτη χώρα παγκοσμίως που ίδρυσε Ινστιτούτο Γκαίτε. Με αφορμή αυτό σημείωσε πως «η Ελληνογερμανική σχολή λειτουργεί 165 χρόνια και υπάρχει έντονη ανταλλαγή στον τομέα πολιτισμού και επιστημών. Αυτό που έγινε το 2009 ήταν σοκ στις ελληνογερμανικές σχέσεις. Πώς δύο χώρες με τέτοιο υπόβαθρο είχαν τόση αλλαγή στις σχέσεις τους;\nΠώς φτάσαμε σε τέτοιο σημείο; Αυτό πρέπει να αναρωτηθεί κανείς». Ο κ. Μακόφσκι κατέληξε πως υπάρχει πολύς χώρος για διάφορες ερμηνείες και κάποια μέσα χρησιμοποιούν αυτό τον χώρο για να κάνουν κάτι θετικό και εποικοδομητικό, ενώ κάποια άλλα για να αμαυρώσουν τις διμερείς αυτές σχέσεις.\nΤων ομιλιών ακολούθησαν ερωτήσεις τόσο στους ομιλητές του πάνελ όσο και σε παρευρισκόμενους Ελληνες και Γερμανούς δημοσιογράφους.\nΜΥΘΟΙ ΚΑΙ ΣΤΕΡΕΟΤΥΠΑ\n“Ελληνογερμανικές παρερμηνείες: Ο ρόλος των Μέσων” ήταν το θέμα της απογευματινής συνεδρίας με ομιλητές σημαντικούς Ελληνες και Γερμανούς δημοσιογράφους.\nΓια ελληνικά στερεότυπα και μύθους «που ωθούν σε πολιτικές αποφάσεις, υπαγορεύουν τάσεις και συμπεριφορές, αγνοώντας ή παραμερίζοντας μια πολύπλοκη πραγματικότητα. Ετσι φτάσαμε ένα ποσοστό 70 – 80% των Ελλήνων πολιτών να θεωρεί τη Γερμανία εχθρική χώρα, 4ο Ράιχ και να της αποδίδει αρνητικό ρόλο», σημείωσε ο κ. Νικόλας Βουλέλης, διευθυντής της “Εφημερίδας των Συντακτών”. Παράλληλα στάθηκε και στα γερμανικά στερεότυπα σημειώνοντας πως «βομβαρδιστήκαμε από μια ειδησεογραφία και αρθρογραφία από τη Γερμανία και γενικά την Ευρώπη -την οποία αποδοκίμασαν σημαντικές προσωπικότητες όπως ο Χάμπερμας, ο Σρέντερ και βασικό συστατικό αυτής της εκστρατείας ήταν η εθνοτική αντίληψη, ένας μύθος ότι υπάρχει ένας σταθερός ελληνικός χαρακτήρας με εκ γενετής αρνητικά χαρακτηριστικά, μια συλλογική ευθύνη. Και επίσης πολύ ανακριβείς χαρακτηρισμούς για τα μεγέθη του ελληνικού χρέους. Με βάση αυτά έβγαζαν συμπέρασμα ότι πρέπει να τιμωρηθούν οι Ελληνες γιατί έζησαν για πολλά χρόνια πέρα από τις δυνατότητές τους. Στο στόχαστρο δεν μπήκαν πολιτικές και οικονομικές κατηγορίες, αλλά οι Ελληνες γενικά ως σύνολο. Αυτή η εκστρατεία φάνηκε συντονισμένη στα πλαίσια μιας εθνοτικής ερμηνείας της κρίσης. Υπήρξαν και φωνές αντίθετες, αλλά ήταν πολύ λιγότερες». Ο κ. Βουλέλης στάθηκε στη σημασία της απαλλαγής όλων μας από τα στερεότυπα τονίζοντας τη σημασία που έχουν σε αυτήν την κατεύθυνση οι συστηματικές προσπάθειες δημοσιογράφων ώστε να κτυπηθεί το κακό στη ρίζα του.\nΑπό τη μεριά του ο Κώστας Μπετινάκης από το www.styx.gr στάθηκε στο ζήτημα των γερμανικών αποζημιώσεων και τους χρέους προς την Ελλάδα, κάνοντας ιδιαίτερα αναφορές στα μαρτυρικά χωριά και στα δεινά που υπέστησαν οι κάτοικοι της χώρας από τη ναζιστική κατοχή. «Τα λέω αυτά με πλήρη γνώση ότι οι σημερινοί Γερμανοί δεν έχουν καμία σχέση με τα δεινά που προκάλεσαν και στους ίδιους το ναζιστικό καθεστώς. Το ζήτημα όμως είναι οικονομικό, όπως αυτό που αντιμετωπίζουμε εδώ με το μνημόνιο».\nΑπευθυνόμενος σε Ελληνες και Γερμανούς δημοσιογράφους επεσήμανε πως «αντί να μιλάμε και να γράφουμε όλα αυτά που κατά καιρούς μας έχουν πικράνει δεν είναι καλύτερο να συνεργαστούμε όλοι για μια καλύτερη Ευρώπη, αλλά των λαών, όχι των επιχειρηματιών;».\nΤις εμπειρίες του από ρεπορτάζ στην Ελλάδα της κρίσης παρέθεσε μεταξύ άλλων ο συντάκτης του περιοδικού “FRONTAL 1” κ. Ρέιναρντ Λάσκα. «Θελήσαμε να μιλήσουμε με τις ομάδες που επλήγησαν περισσότερο από την κρίση. Μιλώντας με μια αναρχική διαδηλώτρια τη ρώτησα γιατί διαδηλώνουν στο Σύνταγμα και συγκρούονται με την Αστυνομία και δεν πηγαίνουν στον Πειραιά όπου είναι τόσα κότερα να διαμαρτυρηθούν για τους πλούσιους που δεν πληρώνουν φόρους. Οταν πάλι μίλησα με έναν εφοπλιστή και τον ρώτησα γιατί δεν πληρώνει τους φόρους που του αναλογούν μας ρώτησε “αν θα δίναμε ποτέ τα χρήματά μας στον Αλ Καπόνε;” καθώς ως τέτοιο αντιμετωπίζει το κράτος. Διαπιστώσαμε ότι δεν υπάρχει διάθεση για αυτοκριτική από κανένα. Ολοι οι Ελληνες διαμαρτύρονται για τη γραφειοκρατία και το πώς λειτουργούν οι δημόσιες υπηρεσίες. Το λένε συνέχεια, όταν όμως το γράφαμε εμείς, ξεσπούσε θύελλα διαμαρτυριών για το τι λένε οι Γερμανοί σε βάρος τους», σημείωσε ο κ. Λάσκα, που στάθηκε ιδιαίτερα στη σημασία της κατανόησης και του διαλόγου ανάμεσα στους δύο λαούς χωρίς τις προκαταλήψεις του παρελθόντος.\nΣτον ρόλο του λαϊκισμού στάθηκε ο δημοσιογράφος της “Καθημερινής” κ. Ηλίας Σιακαντάρης. Αφού τόνισε την έλλειψη ενημέρωσης του κόσμου από τις πρώτες ημέρες της κρίσης για τον τρόπο που λειτουργεί η διεθνής οικονομία, σημείωσε πως σε μεγάλο βαθμό τα Μ.Μ.Ε. «γέννησαν τον λαϊκισμό και τον τάισαν μέχρι όσο παίρνει. Ενας λαϊκισμός που παρασύρει τα πάντα, δεν του αντιστέκεται τίποτα. Οσα media ξεκίνησαν με μια πιο τεχνοκρατική προσέγγιση στην πορεία αναγκάστηκαν να στρίψουν το τιμόνι και έγιναν πιο ηθικοπλαστικά κάνοντας στροφή στον λαϊκισμό. Η άμυνα απέναντι στον δημόσιο κίνδυνο που λέγεται λαϊκισμός είναι να δημιουργήσεις μια ασφάλεια στον κόσμο, να βρεις το ελάχιστο της ασφάλειας για κάποιες ομάδες ανθρώπων που δυσκολεύονται».


Πέθανε από καρκίνο η Terrie Hall - Flashnews.gr\nΜπορεί να μην είναι γνωστό το όνομα Terrie Hall, ωστόσο είναι αρκετά δημοφιλές το πρόσωπο της 53χρονης σταρ της αντικαπνιστικής καμπάνιας της CDC. Επίσης μπορεί να θυμάστε την χαρακτηριστική φωνή της, όταν αφηγούταν τις διαφημίσεις της. Η Hall είχε αφαιρέσει το λάρυγγά της μετά από διάγνωση το 2001 ότι πάσχει από καρκίνο στον λάρυγγα. Η 53χρονη μιλούσε μέσω ενός ηλεκτρονικού συστήματος.\nΗ Terrie Hall απεβίωσε τη Δευτέρα από καρκίνο στο νοσοκομείο της Βόρειας Καρολίνα.\nΑκολουθούν οι πιο γνωστές της διαφημίσεις που είχαν φτάσει περίπου τις 3 εκατομμύρια προβολές στο Διαδίκτυο «Γεια σας είμαι η Terrie και ήμουν καπνίστρια. Θέλω να σας δώσω κάποιες συμβουλές για την προετοιμασία το πρωί» ξεκινά η διαφήμιση.\nΣύμφωνα με τη CDC, η Hall, η οποία συμμετείχε σε τέσσερις διαφημίσεις της υπηρεσίας, έκανε και γυρίσματα τις τελευταίες μέρες για μια νέα πιθανή καμπάνια, μετά τη μετάσταση του καρκίνου στον εγκέφαλο, που διαπιστώθηκε το καλοκαίρι.\nΣύμφωνα με το πρακτορείο Associated Press, οι διαφημίσεις της Hall ενέπνευσαν αρκετό κόσμο να κόψει το κάπνισμα.\nΤρίτη, 17 Σεπτεμβρίου 2013, 18:08


Συγκρίνετε τα Top 5 WordPress Φόρμα Επικοινωνίας Plugins | WHSR\nΑρχική Σελίδα > Blog > WordPress > Συγκρίνετε τα κορυφαία έντυπα φόρμας επικοινωνίας τύπου WordPress 5\nΈνας ιστοχώρος είναι, στον πυρήνα, μέσο επικοινωνίας μεταξύ των εμπορικών σημάτων και του ακροατηρίου του. Για να γίνει αυτή η επικοινωνία πιο αποτελεσματική, οι ιστότοποι πρέπει να έχουν τη δυνατότητα να δίνουν στο κοινό τη φωνή. Αν τρέχετε έναν ιστότοπο WordPress, μπορείτε να επιτύχετε αμφίδρομη επικοινωνία μέσω του ενσωματωμένου συστήματος σχολιασμού και με τη βοήθεια τα plugins φόρμας επικοινωνίας.\nΠαρακάτω είναι πέντε από τα πιο δημοφιλή plugins σε σύγκριση:\nΧωρίς αμφιβολία, το έντυπο επικοινωνίας 7 είναι ένα από τα πιο δημοφιλή plugins φόρμας επικοινωνίας στην κοινότητα του WordPress. Είναι εξ ολοκλήρου δωρεάν να χρησιμοποιείτε σε όσες ιστοσελίδες θέλετε. Λόγω της δημοτικότητάς του, δημιουργούνται και άλλα άλλα πρόσθετα για τη βελτίωση της λειτουργικότητας του plugin. Για πρόσθετες προσαρμογές, μπορείτε απλά να επικολλήσετε αποσπάσματα κώδικα απευθείας στην προσθήκη.\nΦόρμα επικοινωνίας Το 7 μπορεί να ενσωματωθεί σε οποιοδήποτε περιεχόμενο χρησιμοποιώντας ένα shortcode. Ωστόσο, η έλλειψη εκσυγχρονισμένου εικονογράφου μπορεί να κάνει τους αρχαρίους WordPress λίγο εκφοβισμένους. Ακόμα, θα πρέπει να είναι πολύ εύκολο να φτάσετε με τη βοήθεια των κουμπιών της γραμμής εργαλείων. Όταν πρόκειται για τις τεχνικές πτυχές της φόρμας σας, μεταβείτε στις άλλες καρτέλες και εξερευνήστε τις ρυθμίσεις.\nΛήψη και περισσότερες πληροφορίες: wordpress.org/plugins/contact-form-7/\n2. Μορφές Ninja\nΤο Ninja Forms είναι ένα από τα καλύτερα προστιθέμενα plugins φόρμας επικοινωνίας, χάρη στην όμορφη οπτική του διασύνδεση. Παρά το γεγονός ότι είναι δωρεάν, οι χρήστες διαθέτουν εξαιρετική υποστήριξη πελατών μαζί με συχνές ενημερώσεις. Μπορείτε επίσης να δημιουργήσετε φόρμες χρησιμοποιώντας προκαθορισμένα πρότυπα για να κάνετε όλη την διαδικασία μια αύρα.\nΑν επιλέξετε να δημιουργήσετε μια προσαρμοσμένη φόρμα, θα παρουσιαστεί αμέσως μια σειρά επιλογών - από τα πλαίσια ελέγχου στα πεδία τιμολόγησης. Αφού επιλέξετε τα πεδία που χρειάζεστε, μπορείτε να κανονίσετε τη διάταξη της φόρμας σας χρησιμοποιώντας το πρόγραμμα περιήγησης μεταφοράς και απόθεσης προς τα αριστερά. Μπορείτε επίσης να αποκτήσετε πρόσβαση σε προχωρημένες ρυθμίσεις, όπως νομίσματα, περιορισμοί και εξισώσεις προσαρμοσμένων μεταβλητών.\nΛήψη και περισσότερες πληροφορίες: wordpress.org/plugins/ninja-forms/\nΜπορεί να μην είναι ένα δωρεάν plugin, αλλά το WPForms έχει έναν από τους πιο ολοκληρωμένους και εύχρηστους κατασκευαστές φόρμας. Όχι μόνο προσφέρει προσχεδιασμένα πρότυπα και μια διασύνδεση μεταφοράς και απόθεσης, αλλά σας επιτρέπει επίσης να αξιοποιήσετε την λογική υπό όρους, τη διαχείριση εισόδων και άλλα χαρακτηριστικά που μπορούν να βοηθήσουν στην παραγωγή μολύβδου.\nΠαρόλο που έχει όλα όσα μπορείτε να ζητήσετε σε ένα plugin φόρμας επικοινωνίας, δεν είναι η ιδανική επιλογή για ιδιοκτήτες ιστότοπων που έχουν δεσμεύσει μετρητά. Χορηγείται, μπορείτε να χρησιμοποιήσετε την έκδοση "lite" χωρίς περιορισμούς, αλλά δεν θα έχετε πρόσβαση στις λειτουργίες που κατέστησαν το WPForms ειδικότερο. Για να αξιοποιήσετε πλήρως την προσθήκη, το καλύτερο στοίχημά σας είναι να περιμένετε μέχρι να αρχίσετε να δημιουργείτε σημαντική κυκλοφορία.\nΛήψη και περισσότερες πληροφορίες: wpforms.com/\nΤο Jetpack ενδέχεται να μην είναι αποκλειστικά ένα plugin φόρμας επικοινωνίας, αλλά αυτός είναι ο κύριος λόγος για τον οποίο περιλαμβάνεται σε αυτόν τον κατάλογο. Εκτός από το module building-building, διαθέτει ένα σωρό άλλα χαρακτηριστικά που θα σας βοηθήσουν να βελτιώσετε το site σας μακροπρόθεσμα - συμπεριλαμβανομένων αλλά όχι περιοριστικά σε αναλυτικά εργαλεία, εργαλεία ασφαλείας και προσαρμόσιμες γκαλερί.\nΟ ίδιος ο οικοδόμος μορφής είναι απλός και εύκολος στη χρήση. Μέσα σε μερικά μόνο κλικ, μπορείτε να προσθέσετε νέα πεδία στη φόρμα σας - είτε πρόκειται για αναπτυσσόμενη λίστα, είτε για πλαίσιο ελέγχου είτε για περιοχή κειμένου. Μπορεί να μην είναι τόσο ισχυρό ή ευέλικτο όσο οι προηγούμενοι που αναφέρονται σε αυτόν τον κατάλογο, αλλά είναι ενσωματωμένο στο πρόγραμμα επεξεργασίας blog του WordPress, το οποίο σημαίνει ότι μπορείτε να απολαύσετε απρόσκοπτη ανάπτυξη περιεχομένου.\nΛήψη και περισσότερες πληροφορίες: wordpress.org/plugins/jetpack/\nΤέλος, τα έντυπα Gravity είναι μια φόρμα επικοινωνίας υψηλής ποιότητας πλατφόρμα με προηγμένες λειτουργίες. Ανανεώνεται τακτικά με νέες δυνατότητες και πρόσθετα. Με λίγη εμπειρία, είναι αρκετά ευέλικτο για να σας βοηθήσει να δημιουργήσετε διαφορετικές αλληλεπιδράσεις από έρευνες, online εφαρμογές και κρατήσεις.\nΤα έντυπα βαρύτητας μπορεί να μην είναι δωρεάν, αλλά μπορείτε να τα χρησιμοποιήσετε σε όσες τοποθεσίες χρειάζεστε μόλις αγοράσετε και κατεβάσετε το πρόσθετο. Ακόμα και αν είστε νέοι στο WordPress, επιλέγοντας αυτό το plugin για τις ανάγκες σας για την οικοδόμηση φόρμας είναι μια εφικτή επιλογή, ειδικά αν σκοπεύετε να δημιουργήσετε περισσότερες τοποθεσίες στο μέλλον.\nΛήψη και περισσότερες πληροφορίες: www.gravityforms.com/\nΓια να δημιουργήσετε μια ξεχωριστή ιστοσελίδα WordPress, χρειάζεστε μόνο τα καλύτερα εργαλεία και πλατφόρμες που επηρεάζουν την εμπειρία του χρήστη. Όταν πρόκειται για φόρμες επικοινωνίας, οποιοδήποτε από τα πρόσθετα που αναφέρονται παραπάνω θα σας βοηθήσει να δημιουργήσετε μια σταθερή βάση για τον ιστότοπό σας.\nΆρθρο του Κρίστοφερ Γιάν Μπενίτεζ


Enjin: Επόμενης γενιάς τοκεν NFT για όλους * Luckypig\nHome → Κρυπτονομίσματα → Enjin: Επόμενης γενιάς τοκεν NFT για όλους\nΟι περισσότερες διαδικτυακές εμπειρίες περιλαμβάνουν μια μορφή μεταφοράς αξίας, ειδικά τα παιχνίδια τα οποία εφαρμόζουν το μοντέλο λειτουργίας freemium. Το παιχνίδι δίνεται στους χρήστες δωρεάν από την εταιρεία και μετά η εταιρεία χρεώνει ορισμένα πράγματα μέσα στο παιχνίδι έτσι ώστε να κερδίσει χρήματα.\nΣυνήθως αυτό γίνεται με μια πιστωτική κάρτα, και ένα σύστημα το οποίο παρέχεται από κάποια εταιρεία η οποία επεξεργάζεται πληρωμές. Οποιαδήποτε μορφή διαδικτυακής μεταφοράς αξίας, είναι η τέλεια ευκαιρία για την χρήση κρυπτονομισμάτων.\nΗ πλατφορμα Enjin προσπαθεί να εκμεταλλευτεί αυτή την ευκαιρία δημιουργώντας ένα οικοσύστημα το οποίο δουλεύει με κρυπτονομίσματα και έχει ως κύρια αγορά το gaming.\nΤο Enjin είναι ένα λογισμικό το οποίο δίνει στους προγραμματιστές, την ικανότητα να δημιουργούν και να διαχειρίζονται ψηφιακά αγαθά και είναι ανεπτυγμένο στο Ethereum blockchain. Η ιδέα είναι να μειωθούν τα κόστα των συναλλαγών για την διαχείριση αλλά και αγορά προϊόντων τα οποία προσφέρονται από την εταιρεία και αγοράζονται από τους παίκτες.\nΓια να πετύχει το σκοπό της η πλατφορμα Enjin έχει δημιουργήσει ειδικα πακέτα ανάπτυξης λογισμικού, τα οποία επιτρέπουν στις εταιρείες που δημιουργούν παιχνίδια, αλλά και στους παίκτες να δημιουργούν ψηφιακά αγαθά και να τα εμπορεύονται μέσα στο παιχνίδι.\nΤο κάθε ψηφιακό αγαθό, μπορεί να τροποποιηθεί από τον δημιουργό του, ή την εταιρεία η οποία έχει την πλατφόρμα στην οποία παίζουν οι παίκτες και καταγράφεται σε ένα έξυπνο συμβόλαιο της πλατφόρμας Ethereum. Η διαχείριση των ψηφιακών αγαθών γίνεται με το κρυπτονόμισμα της πλατφόρμας, το ENJ και τα ψηφιακά αγαθά αγοράζονται και πωλούνται με το κρυπτονόμισμα ENJ.\nΤιμή Enjin – ENJ to euro\nΠοιος δημιούργησε την πλατφόρμα Enjin;\nΗ πλατφορμα Enjin δημιουργήθηκε από τους Maxim Blagov, Witek Radomski το 2009 και χρηματοδοτήθηκε με την μέθοδο Initial Coin Offering το 2017 συγκεντρώνοντας περίπου $18.9 εκατομμύρια πουλώντας κρυπτονομίσματα ENJ.\nΠως δουλεύει η πλατφόρμα Enjin;\nΗ κύρια λειτουργία της πλατφόρμας Enjin είναι η δημιουργία ψηφιακών αγαθών, η αποθήκευση τους και η διαχείριση τους. Τα ψηφιακά αγαθά μπορεί να είναι νομίσματα, σπαθιά, όπλα και πολλά άλλα. Για την δημιουργία ή καταστροφή των τόκεν NFT, οι δημιουργοί τους πρέπει να ακολουθήσουν τα ακόλουθα βήματα:\nΑγορά – Οι δημιουργοί πρέπει να αγοράσουν το κρυπτονόμισμα ENJ.\nΔημιουργία – Οι δημιουργοί πρέπει να σχεδιάσουν τα αγαθά, και να πληρώσουν για την δημιουργία τους με το κρυπτονόμισμα ENJ.\nGaming – Οι παίκτες αγοράζουν τα αγαθά NFT με το κρυπτονόμισμα ENJ.\nTrading – Οι παίκτες μπορούν να ανταλλάξουν ή να εμπορευτούν μεταξύ τους τα τοκεν NFT.\nΗ πλατφόρμα Enjin είναι κατάλληλα προετοιμασμένη και προγραμματισμένη για να λειτουργεί άψογα.\nΈξυπνο πορτοφόλι Enjin\nΗ πλατφόρμα Enjin έχει το δικό της πορτοφόλι με το οποίο οι παίκτες μπορούν να αγοράσουν, να πουλήσουν, να αποθηκεύσουν τα τοκεν NFT και το κρυπτονόμισμα της πλατφόρμας ENJ.\nΓιατί έχει αξία το κρυπτονόμισμα ENJ;\nΤο κρυπτονόμισμα ENJ επιτρέπει στους προγραμματιστές να δημιουργούν ψηφιακά τοκεν NFT και στους χρήστες της πλατφόρμας να κάνουν συναλλαγές μεταξύ τους. Επίσης το κρυπτονόμισμα ENJ είναι περιορισμένης προμήθειας και υπάρχουν μόνο 1 δις κρυπτονομίσματα ENJ.\nΑγορά και αποθήκευση κρυπτονομίσματος ENJIN\nΤο κρυπτονόμισμα ENJ μπορειτε να το αγοράσετε από τα ανταλλακτήρια κρυπτονομισμάτων Changelly, Binance, HitBTC και να το αποθηκεύσετε στο πορτοφόλι το οποίο προσφέρεται από την πλατφόρμα αλλά και στα πορτοφόλια Trezor 1 και Trezor T.\nΗ τεχνολογία της πλατφόρμας Enjin, μπορεί να ενδιαφέρει προγραμματιστές οι οποίοι ψάχνουν να δημιουργήσουν καινούργια NFT τοκεν τα οποία θα πουληθούν σε πλατφόρμες διαδικτυακών παιχνιδιών. Επίσης το κρυπτονόμισμα της πλατφόρμας μπορεί να ενδιαφέρει επενδυτές οι οποίοι θέλουν να το προσθέσουν στο πορτφολιο τους ή traders οι οποίοι θέλουν να το κάνουν trading.\nBy Nick Eleftheriou on 14 Απριλίου 2021 / Κρυπτονομίσματα / Leave a comment\nTags: altcoin, altcoins, enj, enjin, erc20


Αργεντινή: Οπαδοί του Μαραντόνα συγκρούστηκαν με την αστυνομία στο Μπουένος Άιρες | Reader.gr\nΠέμ, 26/11/2020 - 21:47\nΑπό επεισόδια μεταξύ του κόσμου, που είχε συγκεντρωθεί για να αποτίσει τον τελευταίο φόρο τιμής στον Ντιέγκο Μαραντόνα, και τις αστυνομικές δυνάμεις, σημαδεύτηκε το λαϊκό προσκύνημα στη σορό του Αργεντινού γητευτή της μπάλας.\nΣυγκρούσεις καταγράφηκαν μεταξύ αστυνομικών και οπαδών του Ντιέγκο Αρμάντο Μαραντόνα που έφτασαν στην κηδεία του Αργεντινού αστέρα στο Μπουένος Άιρες.\nΗ εξόδιος τελετή του διάσημου ποδοσφαιριστή ξεκίνησε στις 6 το πρωί, τοπική ώρα.\nΣύμφωνα με μέσα της Αργεντινής, το πλήθος συνωστιζόταν στην είσοδο του κυβερνητικού κτιρίου, προκαλώντας χάος.\nΑργότερα, συγκρούσεις και ταραχές καταγράφηκαν στο κέντρο της πρωτεύουσας της Αργεντινής, αφού η αστυνομία της πόλης του Μπουένος Άιρες έκλεισε την κύρια λεωφόρο που οδηγούσε στην έδρα της κυβέρνησης.\nΟι αστυνομικοί σχημάτισαν ένα ανθρώπινο τείχος για να αποτρέψουν τη διέλευση περισσότερων ανθρώπων, αν και χιλιάδες άτομα εξακολουθούν να περιμένουν να αποχαιρετήσουν τον Μαραντόνα.\nΤα περιστατικά συνέβησαν όταν η αστυνομία εμπόδισε τη διέλευση του κοινού, περίπου 700 μέτρα από το κτίριο. Χιλιάδες άνθρωποι έμειναν έξω από αυτή την περίμετρο, σχηματίζοντας μια ουρά μήκους 1,7 χιλιομέτρων νότια της πόλης.\nΗ αστυνομία χρησιμοποίησε μπάλες από καουτσούκ και δακρυγόνα, τη στιγμή που το πλήθος έτρεχε και σπρωχνόταν προς την περιοχή Plaza de Mayo, όπου βρίσκεται το κυβερνητικό αρχηγείο.\nΕπίσης, έγιναν και μερικές συλήψεις.\nΜε απόφαση της οικογένειας του εκλιπόντος, η τελετή κράτησε μέχρι τις 16.30 τοπική ώρα, καθώς αναμενόταν να προσέλθουν μέχρι και ένα εκατομμύριο «πιστοί» του Μαραντόνα.


Αναρτήσεις 913\tΤώρα διαβάζω Τίποτα προς το παρόν. Έχω πέσει σε «αναγνωστικό...φόβο».\nΕ εντάξει, δεν ηταν κωμωδια-κωμωδια αλλά κωμωδοεφερνε! Ναι @Ιζι ηταν λίγο απο όλα Ένα βιβλίο για να είναι διαχρονικό πρέπει να χρησιμοποιεί το πνεύμα της εποχής κι όχι την τεχνολογία της.\nΑπάντηση με Παράθεση 10-06-17 08:29\nΑναρτήσεις 70\tΑρχική Δημοσίευση από Φαροφύλακας


Ταινίες που βλέπω: ΠΑΙΧΝΙΔΙ ΤΑΥΤΟΤΗΤΩΝ ΚΑΙ ΜΕΤΑΠΟΛΕΜΙΚΗ ΓΕΡΜΑΝΙΑ ΣΤΟ "ΤΡΑΓΟΥΔΙ ΤΟΥ ΦΟΙΝΙΚΑ"\nΠΑΙΧΝΙΔΙ ΤΑΥΤΟΤΗΤΩΝ ΚΑΙ ΜΕΤΑΠΟΛΕΜΙΚΗ ΓΕΡΜΑΝΙΑ ΣΤΟ "ΤΡΑΓΟΥΔΙ ΤΟΥ ΦΟΙΝΙΚΑ"\nΟ γερμανός σκηνοθέτης Christian Petzold συνεργάζεται εδώ και χρόνια (σχεδόν μόνιμα) με την ηθοποιό Nina Hoss. Το 2014 θα γυρίσει το "Τραγούδι του Φοίνικα" (Phoenix), με την πρωταγωνίστρια αυτή φυσικά, ένα στιβαρό, χιτσκοκικό δράμα που διαδραματίζεται στα ερείπια της Γερμανίας αμέσως μετά το τέλος του πολέμου.\nΣτο ερειπωμένο, βομβαρδισμένο Βερολίνο, μια εβραία που όλοι θεωρούν νεκρή επιστρέφει από στρατόπεδο συγκέντρωσης πληγωμένη στο πρόσωπο και έχοντας κληρονομήσει σεβαστή περιουσία. Μετά από πλαστικές επεμβάσεις, μη αναγνωρίσιμη πλέον από τους οικείους της, ερωτευμένη πάντοτε, αναζητά απεγνωσμένα τον άντρα της, παρά το ότι υπάρχουν υποψίες ότι αυτός την κατέδωσε. Όταν τον βρίσκει εκείνος δεν την αναγνωρίζει, προσπαθεί όμως να την πείσει να υποδυθεί τη νεκρή (όπως νομίζει) σύζυγό του για να καρπωθεί την περιουσία της. Έτσι ένα παιχνίδι πολλαπλών ταυτοτήτων και αποκρύψεων αρχίζει ανάμεσα στους δύο.\nΝομίζω ότι πρόκειται για ένα πολύ δυνατό ψυχολογικό δράμα, από τις καλύτερες ταινίες του Petzold. Παράλληλα διαθέτει δυνατό σασπένς. Το παιχνίδι της γυναίκας - που - υποδύεται - τον εαυτό - της (και που ο άλλος θεωρεί νεκρή) θυμίζει βέβαια το περίφημο Vertigo του Χίτσκοκ. Συνειδητά νομίζω. Το θέμα αυτό άλλωστε επεξεργάζεται ο σκηνοθέτης, τοποθετώντας το όμως σε εντελώς διαφορετική βάση και τονίζοντας το ιστορικό background. Το κατεστραμμένο Βερολίνο, η καταρρέουσα τότε Γερμανία και η όλη (εξπρεσιονιστική κάποιες στιγμές, αν και όχι πάντα) ατμόσφαιρα θυμίζουν εικόνες από φιλμ όπως ο "Τρίτος Άνθρωπος" ή το "Berlin Express".\nΦυσικά πέρα από τη χιτσκοκική προβληματική των πλαστών ταυτοτήτων και της απόκρυψης της αλήθειας, η ταινία εστιάζει και σε πολιτικά θέματα. Αυτό που θεωρώ σημαντικό είναι ότι το βάρος πέφτει όχι στην ευθύνη των ναζί για τη φρίκη του πολέμου και των στρατοπέδων (η οποία ούτως ή άλλως είναι προφανής και δεδομένη), αλλά στην ευθύνη των άλλων, του "σιωπηρού περίγυρου", της υπόλοιπης γερμανικής κοινωνίας και της ανοχής της στα όσα εφιαλτικά συνέβαιναν. Αυτή η υποκριτική στάση καυτηριάζεται ιδιαίτερα στο φιλμ, το οποίο κορυφώνεται στο πολύ δυνατό (όχι με την έννοια της δράσης) φινάλε.\nΓια όσους αρέσκονται στα δραματικά ψυχολογικά θρίλερ, το συνιστώ.\nposted by vandimir @ 12:48 μ.μ.


Κύκλωμα εκβιαστών: Προφυλακιστέος ο ένας εκ των τριών κατηγορουμένων - Newsbomb - Ειδησεις - News\nΔΙΚΑΙΟΣΥΝΗ 26 Φεβ 2016 21:48\nΔέκα περίπου ώρες απολογούνταν στον ανακριτή οι τρεις κατηγορούμενοι για την υπόθεση με το κύκλωμα εκβιαστών.\nΑνακριτής και Εισαγγελέας έκριναν μετά τις απολογίες των τριών κατηγορουμένων πως μόνο ο έναν από αυτούς θα πρέπει να παραμείνει προσωρινά κρατούμενος (Παναγιώτης Μουσσάς). Πρόκειται για το πρόσωπο που δείχνει να έχει τον πιο ενεργό ρόλο στο καταγεγραμμένο υλικό που έχει στα χέρια του ο ανακριτής της υπόθεσης.\nΟ εκδότης (Παναγιώτης Μαυρίκος) και ο δεύτερος δημοσιογράφος (Χρήστος Φράγκος) αφήνονται ελεύθεροι με την επιβολή χρηματικής εγγύησης 50 χιλιάδων ευρώ ο καθένας και τον περιοριστικό όρο της απαγόρευσης εξόδου από την χώρα.\nΣτο άκουσμα της απόφασης για τον γιο της η μητέρα του εκδότη , που βρισκόταν από το πρωί στα δικαστήρια ανακουφισμένη δήλωσε πως «έλαμψε η αλήθεια και το παιδί μου είναι ελεύθερο» ενώ όπως ανέφερε «Η δικαιοσύνη έλαμψε γιατί τον ξέσκισαν όλοι επειδή είναι φτωχός».\nΟ συνήγορος του εκδότη, Αλέξης Κούγιας σε δήλωση του υπογράμμισε: «Τα στοιχεία σε βάρος ήταν απειροελάχιστα και αυτό διαπιστώθηκε από την απόφαση ανακριτή και εισαγγελέα».


Φανατικός παρατηρητής της ζωής | Η Εφημερίδα των Συντακτών\nART - ΝΕΑ 17.07.2017, 06:10\nΦανατικός παρατηρητής της ζωής\nΜε τη λογοτεχνία είχε πάθος. Τα Κύθηρα ήταν ο τόπος της καρδιάς του. Οι γυναίκες πάντα του ξυπνούσαν τις πιο ευχάριστες διαθέσεις. Το βιολί ήταν μια από τις πρώτες του μεγάλες αγάπες, αλλά και το όργανο που πρόδωσε για να αφοσιωθεί στη συγγραφή.\nΤα ξαδέρφια του στο νησί ήταν εκείνα που του χάρισαν τα πρώτα λογοτεχνικά βιβλία για να διαβάσει. Κι ένας φίλος ναυτικός ένα ραδιοφωνάκι Philips, από το οποίο άκουγε τις νύχτες κλασική μουσική για να ξεκινήσει, όπως αστειευόταν, το «ποιοτικό του ανέβασμα». Φανατικός παρατηρητής της ζωής ο Κώστας Μουρσελάς μεγάλωσε σε μια «αντιπνευματική» γειτονιά, στην οποία μπορεί να ένιωθε ξένος, αλλά από αυτήν εμπνεύστηκε όλους τους αγαπημένους ήρωες βιβλίων, θεατρικών και τηλεοπτικών κειμένων.\n«Περισσότερο από οτιδήποτε με ενδιαφέρει ο άνθρωπος, η ζωή και οι σχέσεις του. Από εκεί ξεκινούν τα πάντα», έλεγε και παραδεχόταν: «Ολα έχουν χρεοκοπήσει εκτός από την τέχνη». Ο σημαντικός πεζογράφος και θεατρικός συγγραφέας πέθανε το Σάββατο σε ηλικία 85 ετών. Η κηδεία του θα γίνει αύριο Τρίτη, στις 5 μ.μ., στο νεκροταφείο της Κηφισιάς.\nΗμουν περίεργο παιδί\nΟ Κώστας Μουρσελάς είχε γεννηθεί στον Πειραιά τον Ιανουάριο του 1932. Εκεί τελείωσε και το Γυμνάσιο. «Ημουν περίεργο παιδί, δεν έπαιζα με τα άλλα παιδιά. Τα κοιτούσα από το παράθυρο και δεν δενόμουν μαζί τους, δεν συμμετείχα εύκολα. Μου ήταν μαγικό να βλέπω τι γίνεται. Μου άρεσε να είμαι απ’ έξω. Ισως να φταίει η μάνα μου που είχε πάντα τη διάθεση να με σωφρονίσει.\nΟλο ένα ‘‘Πρόσεξε’’, μου έλεγε. Αυτό το ‘‘πρόσεξε’’ με οδήγησε στην επανάσταση παρόλο που δεν ήμουν γεννημένος γι’ αυτό. Μέχρι που ξαφνικά, σε μικρή ηλικία, ανακατεύτηκα με το αριστερό κίνημα, που τότε ήταν παράνομο. Οσο μου έλεγε ‘‘Μη μιλάς’’ τόσο βαθύτερα έμπαινα. Μέχρι που με συνέλαβαν και άρχισε άλλη τραγωδία», είχε ο ίδιος δηλώσει σε μια σειρά συνεντεύξεων dimartblog.com επιβεβαιώνοντας ότι στα κείμενά του πρωταγωνιστούσαν πρόσωπα σαν αυτά που επί ώρες λάτρευε να παρατηρεί ως πιτσιρίκος.\nΤο 1951, πρωτοετής φοιτητής της Νομικής, συνελήφθη ως στέλεχος της ΕΠΟΝ και δικάστηκε από έκτακτο στρατοδικείο της εποχής (υπόθεση Μπελογιάννη). Για χρόνια σπούδαζε βιολί, αλλά εργάστηκε και ως δικηγόρος. Το 1959 διορίστηκε υπάλληλος στο Γενικό Λογιστήριο του Κράτους μέχρι το 1969, οπότε και απολύθηκε από τη χούντα. Εκτοτε αφοσιώθηκε ολοκληρωτικά στη συγγραφή. Αρχικά έγραφε πεζογραφία.\nΩστόσο όταν η μητέρα ενός φίλου του τούς πήγε σε παράσταση του Εθνικού Θεάτρου ανακάλυψε τη μαγεία των θεατρικών έργων. «Μου φαινόταν πιο εύκολο να γράψω θεατρικά αλλά όχι για να τα δω να παιχτούν. Δεν είχα τέτοιες φιλοδοξίες. Μου αρκούσε ότι είχα καταφέρει να γράψω κάτι. Ακόμα και σήμερα με συγκινεί να ολοκληρώνω μια ιδέα. Δεν με βασάνιζε η φιλοδοξία να βλέπω το όνομά μου», παραδεχόταν.\nΠαρόλο που δεν πάσχισε καθόλου για τη δόξα, έργα του («Ενυδρείο», «Μαχαίρι στο κόκαλο», «Οι φίλοι», «Το αυτί του Αλέξανδρου», «Ανθρωποι και άλογα», «Η κυρία δεν πενθεί», «Επικίνδυνο φορτίο», «Ω! τι κόσμος μπαμπά!», «Το δίκανο» κ.ά.) ανέβηκαν από θιάσους του ελεύθερου θεάτρου, του Εθνικού Θεάτρου, του Θεάτρου Τέχνης, του ΚΘΒΕ και του εξωτερικού (Γαλλία, Γερμανία, Κύπρο).\nΣτο πλατύ κοινό έγινε γνωστός από τηλεοπτικές παρουσιάσεις των έργων του «Μικρές Αγγελίες», «Σιγά, η πατρίδα κοιμάται», «Το ρολόι» και φυσικά το «Εκείνος και... Εκείνος», την εμβληματική τηλεοπτική σειρά με τους Βασίλη Διαμαντόπουλο και Γιώργο Μιχαλακόπουλο, η οποία σατίριζε τη δικτατορία και τα κακώς κείμενα της νεοελληνικής πραγματικότητας.\nΜικρός Θεός γιατί γεννά ανθρώπους\nΤι σημαίνει να είναι κανείς λογοτέχνης; τον ρώτησε ο Νίκος Θρασυβούλου, μόλις πέρυσι τον Μάιο στο πλαίσιο των «Συναντήσεων με Συγγραφείς» στον «Ιανό»: «Κατ’ αρχήν ο συγγραφέας είναι ευτυχισμένος γιατί ξυπνάει αργά. Οταν λειτουργεί σωστά, όταν εξυπηρετεί τον ρόλο του ωφελεί τον κόσμο. Πραγματικά θεραπεύει.\nΠροετοιμάζει τους ανθρώπους να αντιμετωπίσουν την ζωή. Είναι ένας μικρός Θεός γιατί γεννά ανθρώπους. Δεν είναι εύκολο να γεννήσεις χαρακτήρες, να τους ρίξεις στην αρένα της ζωής και να τους κάνεις ό,τι θέλεις. Μέχρι βέβαια που φτάνει η στιγμή να σε κάνουν εκείνοι ό,τι θέλουν».\nΟι ήρωες από το μυθιστόρημα «Βαμμένα κόκκινα μαλλιά» σίγουρα ήταν από εκείνους που του ξέφυγαν. Το βιβλίο κυκλοφόρησε για πρώτη φορά το 1989 από τις εκδόσεις Κέδρος και επανεκδόθηκαν το 2006 (Ελληνικά Γράμματα) και το 2013 (Πατάκης), μεταφράστηκε στα αγγλικά, γαλλικά, γερμανικά, τουρκικά και εβραϊκά.\nΕνώ, η τηλεοπτική του μεταφορά, υπό τη σκηνοθετική μπαγκέτα του Κώστα Κουτσομύτη με πρωταγωνιστές τους Γιώργο Νινιό και Καρυοφυλλιά Καραμπέτη, όχι μόνο τον έκαναν ιδιαίτερα γνωστό και αγαπητό στο μεγάλο κοινό, αλλά αποτέλεσε μία από τις δημοφιλέστερες σειρές στην ιστορία της ελληνικής ιδιωτικής τηλεόρασης.\nΤο μυθιστόρημα «Κλειστόν λόγω μελαγχολίας» (Κέδρος) εκδόθηκε από το 1999 και μεταφράστηκε στα τουρκικά. Το 2004 ακολούθησε το «Ο πόθος καίει τα σωθικά» (Κέδρος), το 2007 το «Παλιώνουν οι άνθρωποι» (Τόπος), ενώ το 2011 το «Στην άκρη της νύχτας» (Πατάκη).\nΣε ηλικία 85 ετών πέθανε ο διακεκριμένος πεζογράφος και θεατρικός συγγραφέας, Κώστας Μουρσελάς, ο οποίος είχε γίνει αγαπητός στο ευρύ κοινό από τις σειρές «Εκείνος κι εκείνος» και «Βαμμένα κόκκινα μαλλιά». Η...\nΟι περίφημοι «Cheek by Jowl» βρίσκονται στην Αθήνα και το τριήμερο 5, 6 και 7 του μήνα ανεβάζουν στην αίθουσα «Αλεξάνδρα Τριάντη» το έργο με το οποίο ο Σέξπιρ άφησε πίσω του τις σπουδαίες τραγωδίες και...


Kώστας Λαπαβίτσας: Η κληρονομιά του Μπεν Μπερνάνκε\nΗ κατάσταση που κληρονόμησε ο ‘συνετός’ Μπερνάνκε στη Τζάνετ Γέλεν που τον διαδέχθηκε - πανεπιστημιακός κι αυτή, αλλά με διαφορετική εικόνα από τον Μπερνάνκε - είναι εξαιρετικά δύσκολη. Η άφθονη παροχή ρευστότητας κάποια στιγμή θα πρέπει να σταματήσει, καθώς ο ισολογισμός της Φεντ διογκώνεται συνεχώς, ενώ αποκτά εν μέρει προβληματικά αξιόγραφα. Η Γέλεν φαίνεται να έχει ξεκάθαρη εικόνα της πραγματικότητας και μάλλον θα επιμείνει στην περιοριστική πολιτική. Αλλά και μόνο η απειλή του περιορισμού της ρευστότητας – που πήρε τη μορφή περικοπής σε 75δις δολ. το Δεκέμβριο του 2013 – αρκεί για να θέσει σε κίνδυνο όλο το ασταθές οικοδόμημα της ανάκαμψης που έφτιαξε ο Μπερνάνκε. Αφ’ ενός, υπάρχει ο κίνδυνος της αντιστροφής των ροών από τις αναπτυσσόμενες χώρες, που ήδη έφερε την Τουρκία, την Ινδία και άλλες χώρες σε πολύ δύκολη θέση. Αφ’ ετέρου, υπάρχει ο κίνδυνος πολέμου νομισμάτων καθώς καταρρέουν οι ισοτιμίες των αναπτυσσομένων, οδηγώντας πιθανόν σε ενίσχυση του δολαρίου, το οποίο είναι και το κυρίαρχο αποθεματικό νόμισμα παγκοσμίως. Ενισχυμένο θα βγει και το ευρώ διότι η σκληρή λιτότητα που επέβαλε η Γερμανία προστάτευσε το ρόλο του ως αποθεματικό νόμισμα. Τέλος, ο κίνδυνος να σκάσει η εγχώρια φούσκα του χρηματιστηρίου δεν είναι αμελητέος, αν η περιστολή της ρευστότητας λάβει διαστάσεις. Τα πυρομαχικά που τότε θα έχει στη διάθεσή της η Γέλεν θα είναι εξαιρετικά περιορισμένα διότι τα επιτόκια είναι ήδη κοντά στο μηδέν, ενώ η ρευστότητα περιορίζεται.


Όσοι σχεδιάζουν να καταθέσουν τις πινακίδες κυκλοφορίες του οχήματός τους και να υποβάλουν δήλωση ακινησίας έχουν προθεσμία έως τις 28 Φεβρουαρίου.\nΣυνδέεστε στην Ενιαία Ψηφιακή Πύλη της Δημόσιας Διοίκησης (gov.gr) και συγκεκριμένα στην εφαρμογή myCAR με τους κωδικούς Taxisnet. Επιλέγετε ή καταχωρείτε τον αριθμό κυκλοφορίας του οχήματος που επιθυμείτε να θέσετε σε ψηφιακή ακινησία. Καταχωρείτε τον Τ.Κ. της περιοχής, την οδό και τον αριθμό. Δηλώνετε υπεύθυνα τον χώρο στάθμευσης, ο οποίος πρέπει να είναι ιδιόκτητος, ενοικιασμένος ή παραχωρημένος. Υποβάλετε την αίτησή σας και εάν είστε μοναδικός ιδιοκτήτης, το σύστημα σας δίνει αριθμό αίτησης και σας ενημερώνει ότι το όχημα έχει τεθεί σε ψηφιακή ακινησία. Στην περίπτωση που υπάρχουν συνιδιοκτήτες, ενημερώνονται για το αίτημά σας, το οποίο θα πρέπει να εγκρίνουν για να ολοκληρωθεί η διαδικασία.\nΕτικέτες: ΑΑΔΕ, διευκρινίσεις, κατάθεση πινακίδων, οδηγίες, πινακίδες, προθεσμία


ΘΕΜΑΤΟΦΥΛΑΚΕΣ ΒΙΒΛΙΩΝ: “Η ελπίδα πεθαίνει τελευταία”, με τον Αχιλλέα Τριαντόγλου.\n“Η ελπίδα πεθαίνει τελευταία”, με τον Αχιλλέα Τριαντόγλου.\n“Η ελπίδα πεθαίνει τελευταία” μας λέει ο τίτλος του βιβλίου από τον συγγραφέα-εκδότη Αχιλλέα Τριαντόγλου, των εκδόσεων Ανάτυπο και η αλήθεια είναι ότι ακούγεται αρκετά ενδιαφέρον. Πάμε λοιπόν να γνωρίσουμε τον Αχιλλέα και την ελπίδα του.\nΓεννήθηκα το 1962 στη Θεσσαλονίκη και από μικρός είχα τρία σταθερά χόμπι: το διάβασμα, το διάβασμα και όταν κουραζόμουν από αυτά τα δύο βολευόμουν σε ένα καναπέ και ξαναδιάβαζα. Σπούδασα στη Φαρμακευτική σχολή του Α.Π.Θ και συνέχισα στο Χημικό τμήμα του ίδιου Πανεπιστημίου. Εργάζομαι σαν φαρμακοποιός από το 1986 αρχικά σαν εταίρος σε φαρμακείο και για τα 5 τελευταία χρόνια σαν υπεύθυνος φαρμακαποθήκης (μέχρι που η “ανάπτυξη” την έκλεισε) . Παράλληλα και για 25 χρόνια (μέχρι το 2009) εργάστηκα σαν οδηγός ταξί κάνοντας 33 φορές το γύρο της γης οδηγώντας μέσα στην αγαπημένη μου πόλη τη Θεσσαλονίκη, μαζεύοντας εμπειρίες και διαβάζοντας στις ατέλειωτες ώρες αναμονής στις πιάτσες. Από το 2009 διακόπτω αρκετές ώρες το διάβασμα για να γράψω. Αντλώ την έμπνευσή μου από τις εμπειρίες μου στο δρόμο, το φαρμακείο και φυσικά από τη ζωή μου πλάι στην απίστευτη Κατερίνα Τσίρη (φίλη,σύζυγο, μούσα και πολύ αυστηρή κριτικό). Ζούμε στη Θεσσαλονίκη με τα δυό παιδιά μας και την Ολυμπιακών διαστάσεων βιβλιοθήκη μας που την επεκτείνουμε συνεχώς. Από τον Φεβρουάριο του 2015 ιδρύσαμε με τον Δημήτρη Σεργιάννη (φίλο, συσυγγραφέα και φοβερό γραφίστα) και την Κατερίνα τις ΕΚΔΟΣΕΙΣ ΑΝΑΤΥΠΟ σε μια προσπάθεια να δώσουμε ένα ποιοτικό βήμα έκφρασης σε νέους συγγραφείς της Βόρειας Ελλάδας και όχι μόνο.\nΤο 2009 -2010 παρακολούθησα το σεμινάριο δημιουργικής γραφής της Μαρίας Γούσιου και\nτο 2011 -2012 το αντίστοιχο σεμινάριο του Ε.ΚΕ.ΒΙ με υπεύθυνο τον συγγραφέα Δημήτρη Μίγγα.\nΤον Δεκέμβριο του 2011 πήρα έπαινο για το διήγημά μου “Ο Μύλος” με το οποίο έλαβα μέρος στον 2ο διαγωνισμό διηγήματος “Στέλιος Ξεφλούδας” με θέμα “Έγκλημα στο χωριό”.\nΤον Φεβρουάριο του 2014 πήρα έπαινο από την Πανελλήνια Ένωση Λογοτεχνών για το μυθιστόρημα μου “Η ελπίδα πεθαίνει τελευταία”.\nΤον Μάρτιο του 2014 πήρα έπαινο για το διήγημά μου “Omnia vincit amor” με το οποίο έλαβα μέρος στον 3ο διαγωνισμό διηγήματος “Στέλιος Ξεφλούδας” με θέμα “Καπνός”.\nΤο 2011 εκδόθηκε από τις εκδόσεις i-write η συλλογή διηγημάτων “Ακροβάτες δύο κόσμων” στην οποία έλαβα μέρος με το διήγημα “Το σπίτι στο τέλος του δρόμου”.\nΤο 2013 ο Προοδευτικός Σύλλογος Τα Καστέλλια εξέδωσαν αρχικά σαν e-book και έπειτα σε έντυπη μορφή τη συλλογή διηγημάτων “Έγκλημα στο χωριό”, που περιέχει το διήγημά μου “Ο Μύλος”.\nΤο 2014 εκδόθηκε από τις εκδόσεις i-write η συλλογή διηγημάτων “Μοργκεντάου και Παραλιακή” στην οποία έλαβα μέρος με το διήγημα “Πες το στην...σκνίπα”.\nΤο 2015 εκδόθηκε από τις ΕΚΔΟΣΕΙΣ ΑΝΑΤΥΠΟ “Η ελπίδα πεθαίνει τελευταία”.\nΟ σκηνοθέτης Νίκος Καλλαράς έχει γράψει τα σενάρια για το “Σπίτι στο τέλος του δρόμου” και για το μυθιστόρημα “Η ελπίδα πεθαίνει τελευταία” και σε αυτή τη χρονική περίοδο αναζητεί παραγωγό για να τα αποτυπώσει σε φιλμ.\nΑυτή την περίοδο προσπαθώ να τελειώσω μια συλλογή διηγημάτων με θέμα, τί άλλο, τη ζωή από τη θέση του οδηγού ταξί.\nΤο βιβλίο σου αναφέρεται στην ελπίδα. Ομολογουμένως η ελπίδα είναι μια πολύ ισχυρή κινητήριος δύναμη στην ζωή των ανθρώπων. Τι ρόλο παίζει η ελπίδα στην δική σου ζωή;\nΑ.Τ.: Είμαι αθεράπευτα αισιόδοξο άτομο, έτσι αυτονόητα η ελπίδα παίζει σημαντικό ρόλο στη ζωή μου. Πιστεύω ότι χωρίς την ελπίδα οι ζωές μας θα ήταν πολύ σκοτεινές. Μόνο όταν ελπίζουμε σε κάτι βρίσκουμε τη θέληση να αγωνιστούμε για να το πετύχουμε. Όπως και να ‘χει όταν αγωνίζεται κανείς, κάτι συμβαίνει στο τέλος και λίγο ως πολύ πετυχαίνει τους στόχους του.\nΦυσικά μια εύλογη ερώτηση είναι το από πού γεννήθηκε η έμπνευση της ιστορίας του βιβλίου. Τι είναι αυτό που την ενέπνευσε;\nΑ.Τ.: ) Ξεκίνησα να γράφω το μυθιστόρημα όταν ένα βράδυ ξαναθυμηθήκαμε με τον ξάδερφό μου τα τραγελαφικά συμβάντα που συνόδεψαν την κηδεία του πατέρα του. Άρχισα να γράφω λοιπόν για διατηρήσω στη μνήμη μου το τι συνέβη και σιγά σιγά το ένα έφερε το άλλο και κατέληξα με την “Ελπίδα”.\nΌλοι οι συγγραφείς , δανείζουν στους ήρωες των βιβλίων τους, κάποια χαρακτηριστικά της δικής τους προσωπικότητας. Εσύ το έχεις κάνει αυτό;\nA.T.: Εδώ το παράκανα, ο ήρωας είναι κομμένος και ραμμένος στα μέτρα μου. Επειδή τα περισσότερα περιστατικά του βιβλίου έχουν συμβεί λίγο πολύ σε μένα ή σε στενά συγγενικά μου πρόσωπα δεν θα μπορούσε να γίνει αλλιώς. Άλλωστε προτιμώ στη γραφή μου το πρώτο ενικό πρόσωπο, η ιστορία εξελίσσεται μέσα από τα μάτια και γύρω από τον ήρωα τον Άρη.\nΠόσο δύσκολη ήταν η δόμηση της ιστορίας; Υπάρχει κάτι που θα ήθελες να αλλάξεις στην ιστορία, αν είχες την ευκαιρία;\nΑ.Τ.: Επειδή ο ήρωας κινείται γραμμικά κατά την εξέλιξη της ιστορίας η δόμηση της ήταν εύκολη. Επίσης ήταν σχετικά απλό να προσθέσω ή να τροποποιήσω περιπέτειες του ήρωα χωρίς να χρειαστεί να αλλάξω ολόκληρη τη δομή του μυθιστορήματος. Προσπαθώ να αποφύγω τις ατέρμονες τροποποιήσεις και διορθώσεις των πονημάτων μου, αν αφηνόμουν να υπακούσω στην φωνή του διορθωτή που υπάρχει στο μυαλό όλων των συγγραφέων δεν θα ολοκλήρωνα τίποτε. Ετοιμάζω άλλωστε και ένα sequel της “Ελπίδας” στο μέλλον.\nΌλοι λίγο πολύ, έχουμε τις πρώτες μας επαφές με τα βιβλία στα παιδικά εφηβικά μας χρόνια. Ποια είναι η δική σου αγαπημένη παιδική ή εφηβική ανάμνηση;\nΑ.Τ.: Είμαι μοναχοπαίδι και είχα την τύχη η αείμνηστη μητέρα μου να μην εργάζεται, πριν μάθω λοιπόν ανάγνωση μου διάβαζε εκείνη από τότε που θυμάμαι τον εαυτό μου τις περιπέτειες των “Κλασσικών Εικονογραφημένων”. Ένιωσα πραγματικά τη δύναμη του βιβλίου όταν στη Δευτέρα Δημοτικού ξεκίνησα να διαβάζω Ιούλιο Βερν και από το δωμάτιο μου ήταν σα να ζούσα τις περιπέτειες των ηρώων του.\nΕίσαι ένας άνθρωπος με διπλή ιδιότητα στον κόσμο της λογοτεχνίας. Συγγραφέας και συνέταιρος στον εκδοτικό οίκο Ανάτυπο. Πόσο δύσκολο είναι να συνυπάρξουν αυτές οι δυο ιδιότητες αναμεταξύ τους;\nΑ.Τ.: Όλοι στο ΑΝΑΤΥΠΟ έχουμε διπλή ιδιότητα και αυτό είναι πάντα υπέρ των συγγραφέων που απευθύνονται στον εκδοτικό μας οίκο. Ως συγγραφείς που έχουμε πάει σε άλλους εκδοτικούς προσπαθώντας να τυπώσουμε τα έργα μας βλέπουμε με άλλο μάτι τους ανθρώπους που πλέον ελπίζουν σε μας για να δουν τα πονήματά τους στα ράφια των βιβλιοπωλείων (αυτό βέβαια δεν είναι πάντα καλό για τα οικονομικά του ΑΝΑΤΥΠΟΥ).\nΜια από τις αγαπημένες μου ερωτήσεις είναι η εξής: συγγραφέας, αναγνώστης και στην δική σου περίπτωση εκδότης. Κατά πόσο αυτές οι τόσο διαφορετικές ιδιότητες με ένα κοινό σημείο τα βιβλία, επηρεάζουν την ανάγνωση ενός βιβλίου; Παραμένεις απλός αναγνώστης ή επεμβαίνει η ματιά του εκδότη-συγγραφέα;\nA.T.: Όταν κάποιος ξεκινά μαθήματα δημιουργικής γραφής αυτομάτως περνά μια διαχωριστική γραμμή και από εκείνη τη στιγμή πάντα ακόμη και ασυναίσθητα βλέπει πίσω από την φανερή πλοκή του βιβλίου, τον “σκελετό” και τα “τεχνάσματα” που χρησιμοποιεί ο συγγραφέας για να δομήσει το έργο του. Αυτό βέβαια δε μειώνει καθόλου την απόλαυση του διαβάσματος ενός καλού βιβλίου. Τελευταία βέβαια όταν σαν εκδότης διαβάζω ένα έργο πριν υποβάλλω την πρόταση για να προχωρήσουμε τη συζήτηση με κάποιον συγγραφέα μπαίνει στο παιχνίδι και η οικονομική διάσταση. Φέρνω ένα παράδειγμα: Σαν αναγνώστη θα με ενθουσίαζε ένα πολύτομο έργο με θέμα “Υδροδότηση και Αποχέτευση της Θεσσαλονίκης από την Αρχαιότητα έως Σήμερα” αλλά ποιές θα ήταν οι πωλήσεις του; Βέβαια τώρα με το χρόνο που επενδύω στο Ανάτυπο το γράψιμο έχει μείνει λίγο πίσω αλλά δεν μπορεί κανείς να τα έχει όλα.\nΗ λογοτεχνία αποτελεί ένα μεγάλο αναπόσπαστο μέρος της ζωής σου πλέον. Θα μπορούσες να την φανταστείς χωρίς αυτήν;\nA.T.: Πάντα η λογοτεχνία αποτελούσε μέρος της ζωής μου άλλωστε είναι το μόνο χόμπυ μου, ακόμη και τα χρόνια που δούλευα ταξί πάντα είχα μια μικρή βιβλιοθήκη μαζί μου για να διαβάζω στις ατέλειωτες αναμονές στις πιάτσες.\nΜια μικρή περιέργεια, μιας και τυχαίνει πρώτη φορά συνέντευξη με εκδότη. Πως προέκυψε η ιδέα της δημιουργίας του εκδοτικού οίκου Ανάτυπου; Ήταν κάτι που υπήρχε στα σχέδια ή προέκυψε;\nΑ.Τ.: Οι ΕΚΔΟΣΕΙΣ ΑΝΑΤΥΠΟ είναι παιδί της κρίσης που μαστίζει εδώ και χρόνια την πατρίδα μας. Θα μου επιτρέψετε να απαριθμήσω τις συγκυρίες που οδήγησαν στην ίδρυση του ΑΝΑΤΥΠΟΥ. Το 2009 βλέποντας την κρίση να έρχεται πούλησα το ταξί μου και ξεχρεώθηκα. Ταυτόχρονα προσλήφθηκα σαν Φαρμακοποιός σε μια Φαρμακαποθήκη και έχοντας άφθονο χρόνο ξεκίνησα μαθήματα δημιουργικής γραφής όπου είχα συμμαθητή τον γραφίστα Δημήτρη Σεργιάννη που έχοντας διαγράψει μια πορεία σε εκδοτικούς οίκους της Αθήνας επέστρεψε για οικογενειακούς λόγους στη γενέτειρά του. Γίναμε φίλοι, πήραμε μέρος στο συλλογικό έργο ΑΚΡΟΒΑΤΕΣ ΔΥΟ ΚΟΣΜΩΝ και διατηρήσαμε επαφή. Το 2014 έμεινα άνεργος και επέστρεψα πίσω από τον πάγκο του φαρμακείου της συζύγου μου Κατερίνας Τσίρη, ταυτόχρονα ξενοικιάστηκε το πατρικό μου μαγαζί στο κέντρο της πόλης. Ο Δημήτρης επιμελήθηκε και σελιδοποίησε την “Ελπίδα”, που κέρδισε έπαινο στον 32ο διαγωνισμό μυθιστορήματος της Πανελλήνιας Ένωσης Λογοτεχνών, σε μια προσπάθεια να βρούμε εκδοτικό οίκο που με λογικό κόστος θα την τύπωνε. Βλέποντας τις “άγριες” διαθέσεις των εκδοτικών οίκων που καταδέχθηκαν να απαντήσουν αποφασίσαμε και με τη σύμπραξη και προτροπή της Κατερίνας να ιδρύσουμε το ΑΝΑΤΥΠΟ τον Μάρτιο του '15 και να το εγκαταστήσουμε στον ιδιόκτητο χώρο στην Ολύμπου 121.\nΤα μέλη μας είναι αναγνώστες και νέοι συγγραφείς. Κάποιοι έχουνε εκδώσει και κάποιοι άλλοι βρίσκονται σε αυτό το μονοπάτι. Είναι άνθρωποι με όνειρα. Ποιο είναι το μήνυμα που θα ήθελες να τους στείλεις και τι θα τους συμβούλευες σαν ένας άνθρωπος εκ των έσω;\nΑ.Τ.: Θα ήθελα να συμβουλέψω τους νέους συγγραφείς: α)να διαβάζουν πολύ, η αναλογία είναι 80% του χρόνου διάβασμα και 20% γράψιμο β) να μη φοβούνται να εκθέτουν τα κείμενά τους σε διαγωνισμούς και κριτικές, αυτό είναι και το καλύτερο κριτήριο για να βεβαιωθούν ότι τα κείμενά τους μπορούν να σταθούν απέναντι στο αναγνωστικό κοινό. Έχοντας λοιπόν κατοχυρώσει το κείμενό τους να απευθυνθούν στο ΑΝΑΤΥΠΟ και να είναι σίγουροι ότι θα διαβάσουμε το πόνημά τους και θα του αφιερώσουμε χρόνο και προσοχή. Έπειτα αφού συζητήσουμε με τον συγγραφέα θα κάνουμε την βέλτιστη προσφορά. Πάντως να είναι σίγουροι πως αν συνεργαστούν μαζί μας δεν υπάρχει περίπτωση να μην υπάρχει το βιβλίο τους σε προθήκες επειδή “εξαντλήθηκε”. Εμείς στο ΑΝΑΤΥΠΟ “ζούμε τα βιβλία μας”, κλέβω το moto της Audi, γιατί πρώτα απ'ολα είμαστε αναγνώστες έπειτα συγγραφείς και μετά εκδότες.\nΑχιλλέα σε ευχαριστούμε πολύ για το χρόνο σου να μας παραχωρήσεις την συνέντευξη αυτήν. Ευχόμαστε καλοτάξιδο το βιβλίο και να αγαπηθεί από τους αναγνώστες. Ευχόμαστε καλή σταδιοδρομία στον εκδοτικό οίκο Ανάτυπο και να συνεχίζει να αγκαλιάζει νέους συγγραφείς, καθώς και τα όνειρά τους.\nΈνα βίντεο για το βιβλίο του συγγραφέα και εκδότη Αχιλλέα Τριαντόγλου ¨Η ελπίδα πεθαίνει τελευταία" των εκδόσεων Ανάτυπο, από τους Θεματοφύλακες Βιβλίων.\nΤου ευχόμαστε καλοτάξιδο και επιτυχημένη συγγραφική πορεία!!!\nΕπεξεργασία Οπτιακουστικού Υλικού:\nBy ΘΕΜΑΤΟΦΥΛΑΚΕΣ ΒΙΒΛΙΩΝ στις 6:44:00 μ.μ.